VojvodinaCafe - Izgradnja pristaništa u Novom Bečeju\nIzgradnja pristaništa u Novom Bečeju\nVest objavljena: 21.09.2012 11:27\n- Vojvodina je regija sa ogromnim turističkim potencijalima, ali njene turistike ponude zaostaju za Evropom bez obzira na to što lovni, banjski, nautički turizam imaju tradiciju dužu od dva veka - ocenio je generalni sekretar Svetske turističke organizacije dr Taleb Rifai prilikom nedavnog boravka na sajmu lova i ribolova u Novom Sadu. On je pohvalio Novi Bečej zbog projekta pristaništa na Tisi, naglašavajući da bi bilo dobro da i ostale opštine prepoznaju svoje turističke potencijale.\n- Na celom toku Tise kroz Srbiju nema pristaništa - istakao je Fifai i dodao da je to razlog više zbog kojeg se treba boriti za ovu investiciju. Jer najveći problem plovnih reka u jugoistočnoj Evropi jeste nedostatak marina i pristaništa i pratećih objekata. A Tisa je reka koja protiče kroz pet zemalja, ali se međunarodni brodovi ne zaustavljaju jer nemaju gde da pristanu. Primer Novog Bečeja, kažu u Turističkom svezu Vojvodine, motivisao je zdravstvene turizmologe da se udruže na predstavljanjima u Ljubljani, Budimpešti, Beogradu.\n- Turiste iz Evropske unije treba da „uhvatimo“ našim cenama. U oblasti stomatoloških i usluga, kao i plastične hirurgije, mi imamo stručnjake sa znanjem koji je svetskog nivoa, samo što to ljudi zbog besparice ne primećuju jer malo njih može sebi da priušti takve intervencije. Istovremeno, ovi za nas visoki cenovnici za strance važe kao jefitini. Mnogi Evropljani putuju u Mađarsku da bi ove usluge sebi priuštili po povoljnim cenama. Mi, pored ostalog, radimo na tome da ubuduće ljudi iz Mađarske ove intervencije obavljaju kod nas - objašnjava Atila Vereš, direktor Fonda Klastera zdravstvenog turizma Vojvodine.\n- Imamo najlepši kej na toku Tise kroz našu zemlju, ali turisti do njega, uglavnom, mogu da dođu samo suvozemnim putem. Nijedna jahta, nautičko plovilo ili turistički brod ne mogu da pristanu uz našu obalu. Sve smo to prilikom posete Vojvođanskoj kancelariji u Briselu predstavili partnerima iz EU i dobili čvrsta obećanja da bi projekat izgradnje pristaništa mogli brzo da realizujemo. U međuvremenu, obezbedili smo 10,5 miliona dinara od akcionog inevsticionog plana (NIP) za projektno-tehničku dokumentaciju kako bi zaokružili planove o jedinom pristaništu na Tisi kod Novog Bečeja - objašnjava Saša Šućurović, predsednik opštine Novi Bečej. Stručnjaci „NIS - Gaspromnjefta“ predložili su da u okviru pristaništa naprave bunker stanicu za snabdevanje brodova gorivom. - U Novom Bečeju je izuzetna lokacija ne samo za pristanište nego i za izgradnju bunker stanice - objasnio je Samvel Čobanjan.


Keri u mirovnoj misiji\nAmerički državni sekretar Džon Keri u razgovoru sa novinarima u svom službenom avionu\nAmerički državni sekretar Džon Keri doputovao je u Oman, u okviru kampanje čiji cilj je organizovanje međunarodne mirovne konferencije za Siriju\nJedan visoki zvaničnik Stejt departmenta rekao je da Oman nema ključnu ulogu u vezi sa Sirijom ali da je ta zemlja “važan igrač” u regionu i da Keri želi da sasluša mišljenje sultana Kabusa bin Saida. Oman je saveznik Sjedinjenih Država ali gaji bliske veze i sa obližnjim Iranom.\nU borbi za kontrolu nad Sirijom, Iran je jedan od najvećih saveznika predsednika Bašara al-Asada. Prema tome, Rusija kaže da bi Iran trebalo da bude učesnik mirovnog procesa.\n„Iran neprekidno naglašava svoju solidarnost sa Sirijskom vladom. Iranski zvaničnici redovno posećuju Damask. Nikakva geopolitička pristrasnost ne bi trebalo da bude prepreka da Iran učestvuje na ovoj konferenciji“, saopštio je ruski šef diplomatije Sergej Lavrov.\nObamina administracija se u prošlosti protivila ruskom zahtevu za učešće Irana, ali kaže da još niko nije ni uključen niti isključen sa ovih razgovora. Portparolka Državnog sekretarijata Džen Psaki kaže da Vašington razume stav Moskve prema Teheranu.\n„Čuli smo ruske izjave. Ponavljam da one nisu iznenađenje. Oni su ih javno izražavali u prošlosti. Radićemo uz saradnju sa svim zainteresovanim stranama.“\nJedan od razloga zbog kojih Sjedinjene Države imaju bojazan u pogledu učešća Irana, jeste moguće skretanje pažnje sa današnjih nastojanja da se ograniči nuklearni program Teherana... kao i njegova podrška libanskom Hezbolahu – organizaciji koja prema tvrdnjama sirijskih opozicionih boraca pomaže Asadovim snagama pored libanske granice, kaže Stiv Hajdeman, iz Američkog instituta za mir.\n„Američko shvatanje je da Iran teži da ometa ovakve vrste dogovora. Sjedinjene Države bi u saglasnosti sa Rusijom htele da dovedu za sto strane koje imaju interes da se pronađe produktivan način za izlazak iz košmara kroz koji prolazi Sirija.“\nSirijski ministar spoljnih poslova Valid al-Mualem, kaže da Iran pomaže njegovoj zemlji da se odbrani.\n„Ovo je unutrašnji rat, ali je isto tako i regionalni i međunarodni rat protiv sirijskog naroda. Spremni smo da se branimo i nećemo ćutati pred agresijom.“\nIranski ministar spoljnih poslova Ali Akbar Salehi kaže da samo političko rešenje može da predupredi širi regionalni sukob.\n„Uz božju pomoć, situacija u Siriji ide u dobrom smeru. Hrabra sirijska vojska je vratila većinu svoje teritorije i Sirija će u bliskoj budućnosti povratiti svoju snagu.“\nHajdeman smatra da ne postoji mogućnost da se borbe prekinu, bez nekakve uloge Irana.\n„To ne znači da Sjedinjene Države treba da traže način da umole Iran da rešava sukob u Siriji. Ali to znači da treba da pronađemo način da uverimo Iran da će njegov ulog biti barem priznat tokom procesa pregovora.“\nSirijska glavna opoziciona grupacija još nije obećala da će se pridružiti mirovnim razgovorima, delimično i zbog toga što se ne zna ko će od Asadovih saveznika – kao što je Iran – učestvovati u njima.


Gimnazija Singidunum gost OŠ Kralj Petar II Karađorđević\nGimnazija Singidunum je danas imala zadovoljstvo da bude gost osnovne škole "Kralj Petar II Karađorđević". Đaci osmog razreda su slušali predavanje pod nazivom "Veština usmene komunikacije", koje je ordžala dr Tamara Lukić, predavač Centra za poslovne veštine Univerziteta Singidunum. Kroz brojne primere i kraće vežbe, đacima su predstavljeni načini ostvarivanja dobre i uspešne komunikacije.\nBesplatne radionice stranih jezika i mala škola računara u Gimnaziji Singidunum\nGimnazija Singidunum tokom zimskog raspusta, svakog dana od 12. do 17. januara 2015. u 12:00 i 13:00 č, organizuje za đake sedmog i osmog razreda radionice stranih jezika (engleskog, španskog i nemačkog) i malu školu računara.\nTakođe, u subotu 17. januara u 12:00 i 13:00 č, psiholog Gimnazije Singidunum, prof. dr Lepa Babić držaće predavanja za roditelje na temu "Kako da razumete potrebe svog deteta?".\nGimnazija Singidunum na sajtu Ministarstva prosvete, nauke i tehnološkog razvoja\nInformacije o Gimnaziji Singidunum, kao verifikovanoj srednjoškolskoj ustanovi, objavljene su na sajtu Ministarstva prosvete, nauke i tehnološkog razvoja Republike Srbije u okviru teksta Procedura postupka verifikacija ustanova, odnosno u okviru Spiska privatnih srednjih škola.\n„Otvorena vrata“ Gimnazije Singidunum\nGimnazija Singidunum otvara svoja vrata svima koji žele da se uvere u odlične uslove obezbeđene za učenje i rad budućih gimnazijalaca. U okviru akcije „Otvorena vrata“ zainteresovani roditelji i učenici imaju priliku da posete Gimnaziju Singidunum, obiđu kabinete i učionice, kao i da dobiju sve potrebne informacije u vezi upisa, uslova školovanja i načina rada škole i nastavnog kadra. Biće nam izuzetno drago da gostima predstavimo ambijent koji će od septembra prvu generaciju učenika motivisati da uče i stvaraju.\nDirektori škola iz Slovenije posetili Gimnaziju Singidunum\nGimnazija Singidunum je u subotu, 31. maja, bila domaćin delegaciji direktora osnovnih i srednjih škola iz Slovenije.\nTokom obilaska prostorija Gimnazije, članovi delegacije nisu krili oduševljenje ambijentom i uslovima u kojima će se od septembra školovati prva generacija učenika. U prijatnom razgovoru sa gostima razmenjena su različita iskustva stečena u procesu obrazovanja, kako u Srbiji, tako i u Sloveniji. Posetu Beogradu, delegacija direktora škola iz Slovenije je nastavila u zgradi Univerziteta Singidunum u Kumodraškoj ulici.\n„Aktivno slušanje“ u OŠ „Pavle Savić“\nGostujuće predavanje Gimnazije Singidunum, namenjeno učenicima osmih razreda OŠ „Pavle Savić“ održano je u petak, 23. maja. Tema predavanja je bila veština aktivnog slušanja, a tom prilikom budući srednjoškolci imali su priliku da saznaju značaj aktivnog slušanja za uspešnu komunikaciju, kao i da kroz različite vežbe i testove na licu mesta primene novostečeno znanje.\nGimnazija Singidunum gost osnovne škole „Marija Bursać“\nGimnazija Singidunum je u petak, 9. maja gostovala u OŠ „Marija Bursać“. Održano je predavanje pod nazivom „Upravljanje konfliktima u procesu obrazovanja“ namenjeno roditeljima i nastavnicima. Tokom predavanja, u razgovoru sa prisutnima, profesor Vladimir Džamić je, kroz analizu izazova sa kojima se suočavaju đaci, nastavnici i roditelji, pokušao da ponudi rešenja za prevazilaženje konflikata u procesu obrazovanja.\nRadionice engleskog jezika za osnovce\nCentar za strane jezike Univerziteta Singidunum organizuje besplatne radionice engleskog jezika za učenike 7. i 8. razreda osnovnih škola. Radionice će se održavati petkom od 17 do 18h i subotom od 11 do 12h u prostorijama Gimnazije Singidunum počev od petka 16. maja.\nKroz kreativne radionice pod nazivom „Smile and Learn English“ i „What's It Gonna Be Out of Me?“ đaci će obogatiti vokabular i unaprediti svoje znanje engleskog jezika.\nSvi zainteresovani učenici mogu da se prijave slanjem mail-a na adresu gimnazija@singidunum.ac.rs ili pozivom na broj telefona 065/3093-269.\nGimnazija Singidunum na Sajmu obrazovanja Opštine Vračar\nČetvrti Sajam obrazovanja za osnovce u organizaciji Opštine Vračar održan je u petak, 25. aprila u svečanoj sali ove beogradske opštine. Preko 25 srednjih škola predstavilo se maturnatima osnovnih škola sa Vračara.\nCilj ovog sajma je, kako su istakli organizatori, da učenicima osmih razreda pomogne pri donošenju odluke o daljem školovanju kroz razgovor i pitanja, kako bi samouvereno krenuli u svet odraslih.\nZajednica privatnih škola Srbije\nU prostorijama Univerziteta Singidunum, osnivaču Gimnazije Singidunum, u četvrtak 14. novembra 2013. godine održan je sastanak Zajednice privatnih škola Srbije.\nMeđu učesnicima skupa, osim direktora privatnih škola iz Beograda i Novog Sada, bili su i gospodin Mile Saković, predsednik UO Zajednice ekonomskih škola Srbije i gospodin Dragan Maričić, načelnik odeljenja za srednje obrazovanje u Ministarstvu prosvete, nauke i tehnološkog razvoja Vlade Republike Srbije.


Usvojen energetski paket ciljeva do 2030. godine | Energetski portal Srbije\nUsvojen energetski paket ciljeva do 2030. godine\n21.02. 2014 Svet\nEvropska komisija je na sednici koja je održana 17. februara ove godine usvojila blaži paket energetskih ciljeva. Ovaj paket podrazumeva smanjenje emisije ugljen dioksida za 40 odsto do 2030. godine u odnosu na 1990. godinu, kao i da 27 odsto proizvedene energije bude iz obnovljivih izvora. Ovo je dovelo do nezadovoljstva onih koji su tražili da se usvoji obavezan cilj da 30 odsto proizvedene energije do 2030. godine čini energija iz obnovljivih izvora.\nPredsednik „Energy Cities Group“ autor je protestnog pisma u kojem traži da Evropska unija donese obavezujuće mere za energetsku efikasnost, jer bi tako došlo do privlačenja investitora i otvaranja novih radnih mesta. U ovom pismu se podržava odluka da se smanji emisija ugljen dioksida za 40 odsto do 2030. godine, ali i kritikuje neobavezujući cilj da 27 odsto proizvedene energije do 2030. godine bude iz obnovljivih izvora.\nPodsetimo, krajem januara ove godine Evropska komisija predstavila je energetski paket ciljeva do 2030. godine, a ključni elementi ovog paketa su poboljšanje energetske efikasnosti, stvaranje stabilne energetske rezerve, konkurentnost tržišta, sigurno snabdevanje energijom, novi sistem upravljanja koji je zasnovan na nacionalnim planovima za konkurentnu, sigurnu i održivu energiju.


Igralište u čast Duška Radovića\nPolitika\t23.01.2017 12:09\nU Beogradu je podneta inicijativa da grad dobije dečje igralište koje će poneti ime Duška Radovića.\nStudio B je podneo inicijativu da Beograd dobije dečje igralište koje će poneti ime Duška Radovića, a inicijativu je podržao gradski menadžer Goran Vesić, navodi se u saopštenju Beoinfa.\nVesić je istakao da svi koji su poznavali Duška Radovića potvrđuju da on nije voleo spomenike, te da zbog toga u čast našeg pesnika i aforističara u Beogradu neće biti podignuto klasično spomen-obeležje već prostor za decu.\n„Komisija za spomenike i nazive trgova i ulica će predlog razmotriti i potom će o tome odlučivati Skupština grada Beograda. Verujem da će gradska skupština na nekoj od narednih sednici usvojiti predlog i imenovati odbor, koji bi trebalo da čine ljudi koji su ga poznavali, kao i dečji pisci i oni koji sada rade sličan posao kao i on nekada”, rekao je Vesić.\nOn je naglasio da je cilj da se dobije najbolje rešenje kojim će se čuvati sećanje na Duška Radovića.\nGradski menadžer je zahvalio Studiju B na ovoj inicijativi i podsetio da se ideja o tome 'rodila' nakon obnavljanja pozorišta „Duško Radović” – ističe se u saopštenju.


Istorija o fudbalu na pesku | Beach Soccer Serbia\nIstorija fudbala na pesku\nIstorija fudbala na pesku u Srbiji tek je počela da se ispisuje, a nastanak ove atraktivne igre vezuje se za Brazil. Verovatno najveći zaljubljenici u fudbal na čitavoj planeti – Brazilci, svoju fudbalsku strast sa travnatih terena preneli su i na plaže. Tradicionalna veština fudbalske igre prilagođena je peščanoj podlozi, a atrktivnost poteza, lucidnost driblinga i mnoštvo lepih golova značajno su uticali da se Beach Soccer relativno brzo pozicionira među populacijom ne samo u Brazilu, već širom sveta.\nFudbal na pesku igra se u preko 75 zemalja, na šest kontinenata, a igraju ga muškarci, žene i deca. U promociji fudbal na pesku značajno su svojim učešćem doprineli fudbalski asovi pout Erika Kantone, Romarija, Zika, Hulija Salinasa, Mičela, Žuniora… Njihovo pojavljivanje na turnirima u značajnoj meri približilo je ovaj sport medijima, ubrzalo razvoj i značajno doprinelo na popularnosti. O tome svedoči podatak da su mečevi fudbala na pesku televizijski prenošeni u preko 170 zemalja stvarajući od fudbala na pesku na taj način sport sa njvećim razvojem i najbržim rastom u svetu.\nTurniri Svetskog kupa organizovani su od 1995. godine, a kreiranjem Beach Soccer Worldwide u značajnoj meri unapređena je organizacija, a ceo projekat fudbala na pesku podignut je na znatno viši nivo. Upravo takav pristup omogućio je da Beach Soccer nedugo zatim postane deo porodice FIFA, a u maju 2005. održano je prvo svetsko prvenstvo pod okriljem svetske kuća fudbala i to u Brazilu na čuvenoj plaži Kopakabana. Na iznenađenje mnogih Francuska je u finalu pobedila Portugal, dok su favoriti Brazilci eliminisani u polufinalu.\nNa šampionatim a sveta koji su do sada organizovani pod pokroviteljstvom FIFA Brazil je četiri puta bio šampion, Rusija dva puta, a po jednom Francuska i Portugal. Od 2009. Svetsko prvenstvo se održava svake druge godine, a naredni šampionat igraće se 2017. u Bahamima.\nPogledajte koje sve reprezentacije Vas ocekuju na ovogodišnjem Euro Kupu koji će se održati ove godine na Adi


30.okt 2020 11:29 AM Opširnije\nNa sednici Socijalno-ekonomskog saveta Grada Subotice prihvaćena je inicijativa da se uputi dopis gradonačelniku u kojem se traži da u Štabu za vanredne situacije ubudeće bude i predstavnik Socijalno-ekonomskog saveta, kako bi odluke koje se donose bile u skladu sa potrebama bezbednosti radnika. Na početku epidemije bilo je situacija koje nisu bile adekvatno rešene, poput nedostatka maski...\n14.sep 2020 11:52 AM Opširnije\nNova minimalna cena rada u 2021. godini biće 32.126 dinara, što predstavlja rast od 6,6 odsto. To je saopšteno na današnjoj konferenciji za novinare, održanoj nakon sednice Socijalno ekonomskog saveta Republike Srbije, na kojoj nije postignut konsenzus oko visine “minimalca”. Reprezentativni sindikati, Savez samostalnih sindikata Srbije I UGS Nezvisnost, predlagali su da se...\n09.sep 2020 10:37 AM Opširnije\nSRBIJA – Predstavnici sindikata, poslodavaca i Vlade Srbije ponovo su danas razgovarali o visini minimalca u narednoj godini, a nakon kolegijuma Socijalno-ekonomskog saveta (SES) nisu želeli da komentarišu da li je došlo do promene ranijih stavova. Predstavnici sindikata su kratko za Tanjug rekli da nakon kolegijuma ne daju izjave i da će javnost zvanično o ishodu obavestiti u...\n03.sep 2020 10:25 AM Opširnije\nSINDIKATI I POSLODAVCI PREGOVARAJU, VLADA ODLUČUJE O MINIMALCU\nMinimalnu zaradu u Srbiji prima oko 350.000 ljudi. Vlada Srbije ponudila je za sledeću godinu povećanje minimalca od 4 do 6 odsto, a sindikati traže da se poštuje dogovor od pre tri godine - da 2021. godine minimalna cena rada bude izjednačena sa minimalnom potrošačkom korpom koja sada iznosi 37 i po hiljada dinara. Poslodavci prihvataju predlog Vlade, zbog toga što u uslovima krize...\n01.sep 2020 8:24 AM Opširnije\nPredstavnici sindikata, poslodavaca i Vlade Srbije završili su juče prvu rundu pregovora oko povećanja minimalne cene rada za 2021. godinu, ali konačan dogovor nije postignut. Nastavak razgovora je predviđen za 1. Septembar. Savez samostalnih sindikata Srbije i UGS "Nezavisnost" su, kao članovi Socijalno-ekonomskog saveta, (SES) zastupali stav da minimalna zarada treba da se poveća sa...


Pregovori o uspostavljanju integrisanog graničnog prelaza BiH i Srbije - Akta.ba\nPregovori o uspostavljanju integrisanog graničnog prelaza BiH i Srbije\n28.08.2020. 11:33 / Izvor: SRNA\nGradonačelnik Zvornika Zoran Stevanović rekao je da su radovi na rekonstrukciji Mosta kralja Aleksandra Prvog Karađorđevića, koji preko Drine povezuje Zvornik i Mali Zvornik, završeni i da će do kraja dana most biti očišćen i predat na upotrebu.\nStevanović je, obilazeći završne radove na mostu, rekao novinarima da je na graničnim policijama Srbije i BiH da usaglase stavove oko zvaničnog puštanja mosta u saobraćaj.\n"Ako sve bude kako treba, želimo da se most otvori sutra za prelaz građana, ali to ne zavisi od Gradske uprave Zvornik ili opštine Mali Zvornik jer postoje procedure koje, nadam se, nisu toliko komplikovane da ne mogu biti završene za 24 časa", naveo je Stevanović.\nOn je zahvalio predsjedniku Srbije Aleksandru Vučiću i Vladi Srbije za izdvojenih 600.000 eura za rekonstrukciju ovog mosta i naglasio da je i Gradska uprava Zvornik iz budžeta izdvojila za radove na mostu i izmjenu gazećeg dijela podloge oko 750.000 KM.\nStevanović je rekao da je urađen i projekat dekorativne rasvjete mosta koji treba usaglasiti sa resornim ministarstvom Vlade Srbije kako bi radovi na rasvjeti mogli početi do kraja ove ili početkom naredne godine.\nStevanović je rekao da se vode razgovori sa nadležnim organima Srbije i BiH da se uspostavi integrisani granični prelaz na prilazu mostu u Srbiji.\n"Naš je prijedog da se tu postavi integrisani granični prelaz, odnosno da Granična policija i carina BiH budu na dijelu Srbije, gdje će se nalaziti i njihova granična služba jer je prostor na ulazu u Republiku Srpsku prilično tijesan, a samim tim i nefunkcionalan", rekao je Stevanović.\nIznoseći podatak da na području grada Zvornika postoje četiri mosta koji preko Drine povezuju ovaj grad sa Srbijom, Stevanović je naglasio da je, prema podacima kojima raspolaže, prošle godine ovim mostovima prešlo više od 1,5 miliona građana, ne računajući transport robe i drugih dobara.\n"Taj podatak govori u prilog činjenici koliko su mostovi bitni za život ljudi na jednoj ili na drugoj obali Drine", rekao je Stevanović.\nIstičući da je prošlo vrijeme održavanja mostova do pola i od pola, Stevanović je rekao da će Most kralja Aleksandra Prvog Karađorevića održavati Srbija.\n"Očekujem da će biti ratifikovan sporazum BiH i Srbije ko će koji most održavati", naveo je Stevanović.\nRekonstrukcija ovog mosta, kojom je, prema projektnoj dokumentaciji, bilo predviđeno pjeskarenje metalne konstrukcije, zamjena dotrajalih dijelova, sanacija nosivog kamenog stuba, te farbanje i postavljanje gazećeg sloja, počela je 27. avgusta prošle godine, sa rokom završetka od 12 mjeseci.\nVlada Srbije obezbijedila je 600.000 eura za rekonstrukciju ovog mosta, koji je dug 150, a širok 7,2 metra, dok je izvođač radova zvornička firma "Enikon gradnja".\nOvaj most je izgrađen krajem 1929. godine, a u saobraćaj ga je pustio kralj Aleksandar Prvi Karađorđević 12. januara 1930. godine.\nTežina željezne konstrukcije mosta iznosi 950 tona. Po završetku gradnje, zaprežnim kolima je dovezeno 30 tona kamena da bi se ispitala izdržljivost. Nakon 15 dana, kamen je uklonjen jer je utvrđeno da je most stabilan.


Šutanovac: DS na beogradske izbore izlazi sa svojim kandidatom | Autonomija\n"Ako opozicija pre izbora ne može da uredi odnose, da se ukrupni, ukrupniće se nakon izbora"\nPredsednik Demokratske stranke (DS) Dragan Šutanovac rekao je danas da će na beogradske izbore DS izaći sa svojim kandidatom za gradonačelnika i da se razgovara sa više ljudi.\n„Smatramo da je vreme da izađemo za našom politikom, našim rešenjima, da priznamo svoje greške“, rekao je Šutanovac gostujući na TV N1 zajedno sa predsendikom Pokreta slobodnih građana Sašom Jankovićem.\nLider DS je dodao da ako opozicija pre izbora ne može da uredi odnose, da se ukrupni, ukrupniće se nakon izbora.\nŠutanovac smatra da se Vučiću ne bi isplatilo da raspiše vanredne izbore, na kojima bi oni lideri opozicije koji nisu u parlamentu ušli u parlament.\nKazao je da nema dilemu da bi DS ostvarila minimum rezultat koji je imala prošli put, a kojim, kako je naveo, , nije zadovoljan.\nPrema njegovim rečima za DS je najveći problem to što je od 2012. godine račun stranke u blokadi.\nŠutanovac je najavio da će 2. decembra komisija koja analizira kako je došlo do toga, da prezentuje taj dokument.\n„Da vidimo kako smo od velike stranke postali stranka koja ima tolike dugove, i plaća tolike kamate“, rekao je Šutanovac i dodao da nema uvid u taj izveštaj i da ne može da kaže u ovom trenutku stvarni razlog kako je DS došla u tu situaciju.


Dan borbe protiv fašizma – mojKontakt portal – Radio Televizija Kontakt\nU “Kristalnoj noći” ili, kako se još naziva – Noći pogroma – njemački nacisti su 9. na 10. novembar 1938. razorili, uništili i opljačkali bezbrojne jevrejske radnje, preduzeća i institucije. Između ostalog zapaljeno je više od 1000 sinagoga, potpuno je razoreno više od 7.000 jevrejskih preduzeća, kao i brojni jevrejski domovi, bolnice, škole i druge institucije.\nTokom neobuzdanog nasilja koje je uživalo široku podršku svih segmenata nacističkih vlasti, ali i običnih građana, ubijena je najmanje 91 osoba jevrejskog porekla, a oko 30.000 je odvedeno u koncentracione logore.\nPovodom obilježavanja godišnjice “Kristalne noći”, predsjednik Austrije Hajnc Fišer ocijenio je da bi i danas svi trebalo da ostanu oprezni prema antisemitizmu.\nOn je, nakon polaganja venca na spomenik jevrejskim žrtvama, naglasio da treba odlučno odbaciti svaki “trzaj” antisemitizma.\nPrema anketi koju je objavila EU, više od tri četvrtine Jevreja u Evropi smatra da je antisemitizam u porastu u njihovim zemljama, naročito na internetu.\nU okviru ankete ispitano je 5.847 Jevreja u osam zapadnoevropskih zemalja – Belgiji, Francuskoj, Njemačkoj, Mađarskoj, Italiji, Letoniji, Švedskoj i Britaniji.\nTakođe, studija koju je danas u Beču predstavila Agencija EU za osnovna prava (FRA), pokazala je da je za većinu Jevreja koji žive u EU, antisemitizam i dalje velik i značajan problem.\nIdentifikovani nasilnici koji su razbijali glasačke kutije


Odbor za međunarodne odnose i iseljenike održao sastanak sa ambasadorima država članica EU\nčetvrtak, 31 januar 2019 16:00\nOdbor za međunarodne odnose i iseljenike održao je sastanak sa ambasadorima država članica Evropske unije u Crnoj Gori, kojem je prisustvovao i predsjednik Skupštine Crne Gore Ivan Brajović.\nPozdravljajući prisutne na početku sastanka, predsjednik Brajović je iskazao zahvalnost diplomatskim predstavnicima na svemu učinjenom u prethodnoj godini, na profesionalnom odnosu i korektnom praćenju situacije u Crnoj Gori.\n– Vaša podrška, sugestije i mišljenje iskazano kroz izvještaje su presudni za kreiranje stava o dešavanjima u našoj zemlji i podršci vaših država Crnoj Gori u procesu evropske integracije, zaključio je Brajović.\nPredsjednik Odbora za međunarodne odnose i iseljenike Andrija Nikolić obavijestio je diplomatske predstavnike da će Crna Gora 15. i 16. aprila biti domaćin međunarodnog skupa: „Parlamenta mladih zemalja EU i Zapadnog Balkana“.\nPrema riječima Nikolića, ideja je da zemlje regiona i zemlje članice EU predlože po dva poslanika, jednog iz vlasti i jednog iz opozicije, sa zamišljenom, ali fleksibilnom starosnom granicom do 35 godina, te da se u crnogorskom Parlamentu otvori debata o perspektivi politike proširenja u kontekstu predstojećih izbora za Evropski parlament i razmotri uloga obrazovanja kao jednog od ključnih faktora demokratskog i ekonomskog razvoja.\nDiplomatski predstavnici koji su prisustvovali današnjem sastanku pozdravili su ideju organizovanja konferencije koja bi okupila mlade parlamentarce iz država članica EU i Zapadnog Balkana, te izrazili spremnost da pruže logističku i drugu vrstu pomoći u realizaciji ovog, kako su ocijenili, izuzetno važnog događaja.\nSastanak koji je organizovan na inicijativu predsjednika Odbora za međunarodne odnose i iseljenike, predstavljao je takođe priliku za razmjenu mišljenja o učinjenom u integracionom procesu u prethodnoj godini.\nSastanku su prisustvovali i članovi Odbora: Luiđ Škrelja, dr Dragutin Papović, Miloš Nikolić i Miodrag Lekić.


Fondacija Gusinje: Tradicionalni piknik u nedjelju, 27. juna - PORTAL REVIJE FOKUS\nFondacija Gusinje: Tradicionalni piknik u nedjelju, 27. juna\n“Bujrumte sa svojom familijom i prijateljima da se zabavimo uz tradicionalnu hranu, muziku i nezaobilazne turnire u fudbalu i kosarci. Poznato je da je piknik Fondacije Gusinje najbrojnije druženje naše zajednice sa ove strane Atlantika i ne sumnjamo da će tako biti i ove godine”, saopšteno je iz Fondacije\nTradicionalni piknik koji organizuje Fondacija Gusinje biće održan u nedjelju, 27. juna, u German Masonic Parku, 89 Western Highway, Tappan, NY, 10983.\n“Bujrumte sa svojom familijom i prijateljima da se zabavimo uz tradicionalnu hranu, muziku i nezaobilazne turnire u fudbalu i kosarci. Poznato je da je piknik Fondacije Gusinje najbrojnije druženje naše zajednice sa ove strane Atlantika i ne sumnjamo da će tako biti i ove godine”, saopšteno je iz Fondacije.\nPiknik prošle godine nije organizovan zbog pandemije korona virusa.\nCijena ulaza je, kako je saopšteno iz Fondacije, simboličnih deset dolara po osobi, dok je za mlađe od 15 godina ulaz besplatan.\nPrethodna priča UEFA odlučila: Pravilo gola u gostima otišlo u istoriju\nSledeća priča Snimak katastrofe: Ovo je trenutak kada je zgrada na Floridi nestala (VIDEO)\ndrdrago\tAugust 19, 2019


"Ljudima je bitno vreme i rokovi. Svima iz Loznice, Šapca, nama svima je veoma bitno vreme. Praktično od Beograda do Šapca će se putovati za nekih 40 minuta", istakao je Vučić.\n"Nismo uzimali zajmove i kredite i sve što će da dobije i Šabac, Loznica i Ruma, ali svi ostali je veoma važno. Uvezaćemo Srem, Bačku, Beograd, Mačvu, Kolubaru onako kako nikako nismo uvezali brzom saobraćajnicom. Ovo u potpunosti menja sliku naših puteva zapadno od Beograda", ocenio je Vučić.\nInvestitori hoće da dolaze samo kada imate puteve, brze saobraćajnice, kazao je Vučić.\n"Računali smo ranije da ćemo dobiti izvore finansiranja koje nismo dobili, a sada sam srećan jer možemo da finansiramo iz budžeta. Međutim, rokovi izvođenja radova su bitni. Biće skraćeni za više od godinu dana. Svim ljudima će da olakša i dolazak do Drine i dalje. Država je veoma stabilna i može ovo da izdrži", kazao je Vučić.\nVučić će danas obići i radove na drugoj deonici auto-puta Ruma-Šabac i brze saobraćajnice Šabac-Loznica.


Šta je Džonson ponudio Korbinu - Sputnjik Srbija\n01:30 08 Mart 2021\nŠta je Džonson ponudio Korbinu\n19:45 24.10.2019 Preuzmite kraći link\nBritanski premijer Boris Džonson uputio je pismo lideru opozicionih laburista Džeremiju Korbinu, u kojem od njega traži da podrži održavanje izbora 12. decembra i nudi mu mogućnost za ratifikovanje Vladinog sporazuma o „bregzitu“ pre izbora.\nDžonson je u pismu naveo da Parlament i dalje može da usvoji sporazum o izlasku Britanije iz EU, ako podrži Vladin plan za održavanje vanrednih izbora, prenosi Rojters.\nOn je naglasio da je „izuzetno skeptičan“ da će Parlament prestati da glasa za odlaganje „bregzita“, ali da je voljan da ponudi poslanicima više vremena da ratifikuju sporazum o „bregzitu“.\n„Ako se posvetite glasanju za izbore naredne nedelje (u slučaju da EU ponudi odlaganje do 31. januara i da Vlada to prihvati, kao što je zbog Parlamenta pravno i primorana da uradi), tada ćemo biti na raspolaganju sve vreme, moguće od danas do 6. novembra, da se razgovara o predlogu sporazuma o povlačenju i da se o njemu glasa“, naveo je Džonson u pismu, koje je objavio na svom profilu na Tviteru.\nOn je dodao da to znači da bi „bregzit“ mogao da bude sproveden pre izbora 12. decembra, ako poslanici izaberu to da urade, prenosi Tanjug.\nbregzit, Džeremi Korbin, Boris Džonson, Velika Britanija


Upravo gledate Bizarni poslovi - fetiš kao izvor zarade! 0 Viral Pre 2 min Gubitak posla usled pandemije je mnoge naterao da potraže alternativne načine zarađivanja novca, pa su...\nUpravo gledate Dany širi osmeh: Ne odričem se južnjačkog naglaska! 0 Viral Pre 2 min Upoznajte čoveka koji uveseljava publiku svojim kratkim skečevima na temu svakodnevnog života na jugu Srbije....\nUpravo gledate Pol bebe otkriven na Burdž Kalifi, sve koštalo 74.000 funti! 0 Viral Pre 5 min Ima bezbroj načina da napravite gender reveal žurku, ali malo koji uključuje najvišu zgradu na svetu! Da je i to...\nUpravo gledate Dragana Džajić: Nisam izgledala fenomenalno nakon porođaja 1 Viral Pre 6 min Život Dragane Džajić, ćerke fudbalske legende Dragana Džajića, mediji sa velikim interesovanjem prate još od...\nUpravo gledate Nataša Belić: Uspešnu karijeru naučnice zamenila još uspešnijom u Pole Danceu 0 Viral Pre 2 min Nataša Belić odlučila je da napusti poziv uspešnog fizičara i da nauku zameni plesom na šipci. Kada danas pogleda...


Антић: Французи заинтересовани за пројекте хидроенергетике у Србији | Socijalistička partija Srbije\nAntić: Francuzi zainteresovani za projekte hidroenergetike u Srbiji Vesti\nmart 19, 2018 u 18:26\nEDF je po mnogim parametrima, kada je hidroenergetika u pitanju, kompanija broj jedan u svetu, i mi smo spremni da sa njima na tu temu razgovaramo i da zajednički sagledamo neiskorišćene hidropotencijale i mogućnost izgradnje hidroenergetskih objekata na našim slivovima“, kazao je Antić.\nDodao je da je na sastanku dogovoreno da se intenzivira saradnja, pre svega na nivou stručnih timova, koji će intenzivno nastaviti da rade i naveo da je prvi sledeći korak u toj saradnji da stručni tim iz Srbije posetiti Francusku i kompaniju EDF.\nMondoloni je naveo da Francuska želi da pomogne Srbiji u njenom ekonomskom razvoju, te da francuska preduzeća i privrednici žele da uspostave saradnju sa svojim kolegama iz Srbije, u kojima svi dobijaju – i francuska preduzeća, ali u jednakoj meri i srpske firme.\nU tom smislu, delegacija preduzeća EDF bila je ovde kako bi proučila načine saradnje sa preduzećima iz energetskog sektora u Srbiji u svim oblastima“, dodao je Mondoloni.\nAli, ove godine želimo i da radimo za budućnost i paralelno sa razvijanjem naših političkih odnosa, mi takođe želimo da se i naši ekonomski odnosi razvijaju“, kazao je Mondoloni.


Kako je omiljena letnja destinacija srpskih turista, smelo ćemo je odlikovati još jednim važnim priznanjem.\nMeđutim, čak i ove, više nego prihvatljiva cene, mogu biti još niže!\nOni koji se odluče za neki od aranžmana iz specijalne ponude letovanje, mogu biti sigurni da će za minimalan novac dobiti maksimalan užitak i savršen odmor. Bilo da se odlučite za sever Grčke (Halkidiki, Olimpska regija) ili pak za južni deo, opuštena atmosfera, lepe plaže, povoljan smeštaj i dobri putevi su gotovo svuda zagarantovani.\nGrčka Letovanje Last Minute\nAko do sad još niste, onda obavezno posetite Grčku i proverite zašto je tamo prošlog leta odmaralo skoro milion ljudi iz Srbije. Ako ste pak, već posećivali zemlju Helena i mislite da ste videli sve – razmislite još jednom.\nGrčka je toliko bogata kulturom i prirodnim lepotama da ju je praktično nemoguće istražiti u celosti.\nUostalom, bila bi prava šteta propustiti neke od neverovatno povoljnih aranžmana u okviru Last – minute ponuda Grčka. Možete birati između apartmana, hotela, autobuskog, sopstvenog ili avionskog prevoza.\nPonuda LastMinute Grčka apartmani obiluje mnoštvom udobnog smeštaja na različitim destinacijama :\nHalkidiki/Kasandra/Sitonija (Pefkohori, Hanioti, Polihrono, Nea Flogita, Psakudija, Neos Marmaras)\nTasos (Limenarija, Potos, Golden beach)\nOlimpijska regija (Paralija, Olympic beach, Leptokarija, Platamon, Nei Pori)\nSporadi (Skiatos, Skopelos)\nLetovanje u Grčkoj: https://www.behance.net/irmamicano3254


Sporazum Bahreina i Izraela, stižu različite reakcije - Izazov\nSporazum Bahreina i Izraela, stižu različite reakcije\nRadio-televizija Srbije 12. septembra 2020. 07:43\nDonald Tramp je najavio sporazum nakon telefonskog razgovora sa izraelskim premijerom Benjaminom Netanjahuom i bahreinskim kraljem Hamadom bin Isa Al Kalifom.\nTrojica lidera takođe su izdala kratku zajedničku izjavu, kojom su potvrdila sporazum.\nSporazum o normalizaciji veza Bahreina sa Izraelom označava "novu eru mira", izjavio je izraelski premijer Benjamin Netanjahu nakon što je američki predsednik najavio novi sporazum.\n"Dugi niz godina ulagali smo u mir, a sada će mir ulagati u nas, doneće zaista velike investicije u izraelsku ekonomiju – i to je veoma važno", rekao je Netanjahu u video izjavi, prenosi Rojters.\nTramp je prethodno izjavio da je moguće da će se još jedna zemlja uskoro pridružiti diplomatskom sporazumu između Izraela i Ujedinjenih Arapskih Emirata.\nNjegovi pregovarači pokušavaju da nagovore druge zalivske države da se pridruže normalizaciji odnosa sa Izraelom, preneo je Rojters.\n"Sledeće nedelje u Beloj kući imaćemo potpisivanje između UAE i Izraela, a mogli bismo imati i još neku zemlju. I reći ću vam da ima mnogo zemalja koji žele to da urade", rekao je Tramp kasno sinoć na konferenciji za novinare u Beloj kući.\nTramp nije obelodanio ime zemlje koja bi se mogla sledeća pridružiti, ali je predvideo da će i Saudijska Arabija to na kraju učiniti.\n"Čućete kako dolaze druge zemlje u relativno kratkom vremenskom periodu. I mogli biste imati mir na Bliskom istoku", rekao je predsednik SAD.\nPrema njegovim rečima, na kraju će se dogoditi da uđe veliki broj zemalja.\n"Ući će velike zemlje. Razgovarao sam sa kraljem Saudijske Arabije, razgovarali smo. Tek smo počeli dijalog. I oni će doći", poručio je Tramp.\nMinistarstvo spoljnih poslova Ujedinjenih Arapskih Emirata (UAE) čestitalo je Bahreinu i Izraelu zbog odluke da ponovo uspostave diplomatske odnose.\nTaj potez će doprineti regionalnoj stabilnosti i napretku, navodi se u saopštenju Ministarstva UAE objavljenom na Tviteru.\nPredsednik Egipta Abdel Fatah al-Sisi ocenio je kao "važan korak" uspostavljanje diplomatskih odnosa Izraela i Bahreina.\nSporazum će pomoći uspostavljanju "stabilnosti i mira na Bliskom istoku, time što će doprineti pravednom i trajnom rešenju palestinskog pitanje", napisao je Al-Sisi na Tviteru.\nSporazum Izraela i Bahreina je velika izdaja islama i Palestinaca, saopštio je na Tviteru specijalni savetnik za međunarodne odnose predsednika iranskog parlamenta Hosein Amir-Abdolahian, reagujući na sporazum dve zemlje o uspostavljanju diplomatskih odnosa.\nTursko Ministarstvo spoljnih poslova oštro je osudilo odluku Bahreina da uspostavi diplomatske odnose s Izraelom, ocenivši da će se time zadati novi udarac pokušajima da se odbrani "palestinska stvar".\n"To će dodatno ohrabriti Izrael da nastavi s nelegitimnim postupcima usmerenim ka Palestini i njegove napore da trajnom učini okupaciju palestinskih zemalja", navodi se u saopštenju ministarstva koje prenosi Rojters.\nPalestinski zvaničnici osudili su sporazum o normalizaciji diplomatskih odnosa Izraela i Bahreina ocenivši da im je time jedna arapska država još jednom "zabila nož u leđa".\nPalestina je pozvala svog ambasadora u Manami na konsultacije, saopštilo je Ministarstvo spoljnih poslova nakon što je objavljen sporazum.\nVučić doputovao u Tursku, sutra sa Erdoganom\nKon: Ne razmatra se uvođenje karantina niti zatvaranje škola zbog…\nPodsticaji poljpoprivredi i ruralnom razvoju, gde ide novac


Javne finansije 3 - Seminarski Diplomski Radovi\nDatum i vreme: 28-02-2021, 07:32 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Finansije / Javne finansije 3\nUvodna razmatranja pojma javnih rashoda ne mogu da se razmatraju van okvira pojma budžet. Definicija budžeta kaže da je to spisak planiranih prihoda i rashoda pojedinaca, firme, organizacije, lokalne zajednice ili države za određeni period, najčešće za jednu godinu.\nKada se govori o državnom budžetu onda se misli na jednogodišnji dokument, koji priprema ministarstvo finansija, u saradnji sa drugim ministarstvima, dok ga usvaja narodna skupština u obliku odnosno formi zakona. Budžet ima karakter finansijkog plana države za jednu godinu i predstavlja jednu prognozu finansija. Pored ovoga, državni budžet je obavezujući za državne organe, na rashodnoj strani, jer se predviđeni izdaci ne mogu i ne smeju prekoračiti bez rebalansa budžeta odnosno bez izmene budžeta po istoj proceduri po kojoj je donet.\nSadržaj državnog budžeta čini razvijeni spisak javnih prihoda i rashoda, zajedno sa njihovim planiranim iznosima za sledeću godinu, kao i pratećim procesnim i sličnim odredbama.\n1. Uvod……………..\t3\n2. Pojam i karakteristike javnih rashoda.........\t5\n3. Vrste i klasifikacija javnih rashoda............6\n4. Načela javnih rashoda…….......\t9\n5. Veličina – obim javnih rashoda…….......11\n6. Faktori porasta javnih rashoda…….......13\n7. Struktura javnih rashoda......15\n8. Efekti javnih rashoda…................17\n9. Pokriće javnoih rashoda……......18\nJavne finansije 2 Dzemala 0 2,331 11-08-2011 02:16 PM\nTeorija novca - Finansije Dzemala 0 2,044 06-05-2011 09:49 PM\nPlatni promet 1 - Finansije Dzemala 0 1,844 06-05-2011 08:55 PM\nPlatni promet - Finansije Dzemala 0 1,686 06-05-2011 08:54 PM\nMedjunarodni monetarni fond (MMF)- Finansije Dzemala 0 2,461 06-05-2011 08:10 PM


Održana sednica Generalne Skupštine CANSEE kanadsko-srpskog poslovnog udruženja - Cansee\n10. February 2017. Tip: Vesti\nU četvrtak, 9. februara 2017. godine održana je redovna sednica Generalne Skupštine CANSEE kanadsko-srpskog poslovnog udruženja u prostorijama ambasade Kanade u Beogradu.\nSednicu Skupštine otvorio je ambasador Kanade, Filip Pinington, nakon čega su se prisutnima obratili Aleksandar Obrenović, predsednik Upravnog odbora udruženja i Mirjana Dončić – Beaton, izvršna direktorka udruženja.\nTema sednice bila je poslovanje udruženja u 2016. godini, prezentovanje finansijskog izveštaja za proteklu godinu, kao i plana događaja i aktivnosti koje udruženje planira da organizuje tokom 2017. godine. Podsetimo, 2017. godine se navršava 150 godina od formiranja Konfederacije, kada je 1. jula 1867. godine stvoren Dominion Kanada. CANSEE kanadsko-srpsko poslovno udruženje planira veliki broj događaja kojim će obeležiti veliku godišnjicu.\nU martu će CANSEE, u saradnji sa predstavnicima kanadske Vlade i srpske ambasade u Otavi, organizovati Poslovni Networking događaj u Konzulatu Republike Srbije u Torontu sa ciljem promocije kanadskih investicija u Srbiju i srpsko – kanadske robne razmene.\nTakođe, CANSEE ima veliku čast da u maju 2017. godine, drugi put za redom, bude organizator LEADER Projekta kanadske poslovne škole Richard Ivey, Univerziteta Zapadni Ontario, gde će mladi preduzetnici imati priliku da, uz pomoć pet instruktora iz Kanade, kroz predavanja, rešavanja studija slučaja i pojedinačnih konsultacija, razviju svoje ideje i primene nova znanja na razvijanje svog poslovnog plana.\nNakon sednice usledilo je predavanje Siniše Ubovića, motivacionog trenera, koji je prisutnim članovima i prijateljima udruženja predstavio različite tehnike koje mogu da pomognu u ličnom razvoju, kako na poslovnom, tako i na privatnom planu.


Odlični nastupi naših mladih sportista na EJOF-u, svi kajakaši u polufinalu, "pao" i državni rekord u plivanju\nNaši mladi sportisti su izuzetno uspešno počeli овај takmičarski dan na Evropskom festivalu mladih, EJOF-u, u Đeru.\nPlivačica Seke Zita se rezultatom 58,43 u disciplini 100 metara slobodno, novim nacionalnim rekordom za devojčice do 14 godina, plasirala u polufinale takmičenja. Ana Radulović je istu trku završila rezultatom 1:00,65 i zauzela 50. mesto, dok je plivač Novak Savić rezultatom 24,73 i plasmanom na 33. mesto završio takmičenje u disciplini 50 metara slobodnim stilom.\nSvi kajakaši koji su ovog utorka nastupili u kvalifikacijama su se plasirali u polufinale takmičenja: K1 500m - Dimitrije Novaković, C1 500m - Dušan Milošević, K1 500m - Olivera Mihajlović, K2 500m - Vojin Rudović/Dimitrije Novaković, K2 500m - Anastazija Bajuk/Olivera Mihajlović.\nDo kraja dana će nastupiti Ana Bjelić i biciklisti u trci na hronometar. Obojkašice igraju drugi meč grupne faze takmičenja protiv Slovenije, a na programu su polufinalne trke kajakaša i kajakašica.


Dačić: Potrebno da u narednih godinu ili dve dođe do dogovora - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Dačić: Potrebno da u narednih godinu ili dve dođe do dogovora\nDačić: Potrebno da u narednih godinu ili dve dođe do dogovora\n04.februar 2019. Izvor: Tanjug\nTeško da će se dogovor o KiM brzo postići ako do njega ne dođe u narednih godinu ili dve, izjavio je danas ministar spoljnih poslova Srbije Ivica Dačić i istakao da ne treba gubiti vreme, već ubrzati dijalog Beograda i Prištine.\n"Potrebno je da u narednih godinu ili dve dođe do dogovora. Ako ne dođe, teško će doći u brzo vreme", rekao je Dačić na konferenciji za novinare.\nMinistar kaže da je pozvao EU da ozbiljnije "pritisne" Prištinu, jer bez tog pritiska neće doći do ukidanja odluke o taksama, pa ni nastavka dijaloga.\nDačić je potvrdio i da je kosovski ministar inostranih poslova Bedžet Pacoli u Bukureštu posle sastanka rekao da se, "ako se desi neki atentat, zna da smo to mi Albanci".\n"To govori da im ne ide onako kako su hteli, a to je politika svršenog čina. Sada je situacija drugačija, na njih se vrši pritisak. Oni se nalaze u živom pesku, blatu i traže način da izađu iz te situacije", rekao je Dačić.\nKosovski predsednik Hašim "Tači kaže, mi smo za kompromis, ali severna (Kosovska) Mitrovica, Gazivode neće biti deo sporazuma... Pa o čemu onda pričamo, šta će da bude deo sporazuma", upitao je Dačić.


Деградација школског система: Правопис није битан\nDegradacija školskog sistema: Pravopis nije bitan\nPosle odluke od pre tri godine da pravopis nije važan na maloj maturi i da osmaci dobijaju bodove i za nepismene odgovore, isti princip uveden je čak i na takmičenjima iz srpskog jezika i književnosti! Proteklog vikenda, na opštinskim takmičenjima iz književnosti za učenike sedmog i osmog razreda iz cele Srbije, kao tačni odgovori priznavali su se „đura jakšić“, „prvi svetski rat“ i slični primeri nepismenosti.\nTestovi za Književnu olimpijadu, kao i rešenja i uputstva za ocenjivanje, stigli su školama iz Društva za srpski jezik i književnost. A prema rečima više nastavnika srpskog jezika, rečeno im je da će pravopis uzimati u obzir na gradskom takmičenju, ali da na opštinskom mogu da ignorišu pogrešnu upotrebu malih i velikih slova i slične greške.\n„Nigde u uputstvima za ocenjivanje testova ne piše da su dozvoljene pravopisne greške, ali smo usmeno dobili takve instrukcije od Društva za srpski jezik“, kaže nastavnica koja je pregledala testove na teritoriji beogradske opštine Zvezdara.\n„Ovakvi propusti tolerišu se poslednjih godina, od kada je uvedeno da ni na maloj maturi nije bitan pravopis. Ovoga puta pitali smo konkretno za pogrešno napisan Prvi svetski rat i imena i prezimena ispisana malim slovima i dobili instrukcije da takve odgovore priznajemo.“\nOna smatra da se u nekim odgovorima isuviše cepidlači, dok se toleriše da čak i najbolji đaci, koji se takmiče iz srpskog jezika i književnosti, ne znaju elementarna pravopisna pravila.\nSlično je bio i na Vračaru, gde su deca dobijala bod i ako su Đuru Jakšića, Vaska Popu ili Dušana Radovića napisali malim početnim slovima. U nekim drugim krajevima, međutim, kažu da ovakve greške ne bi tolerisali.\n„Ni ja, niti moje kolege iz Društva za srpski jezik Moravičkog okruga ne bismo dozvolili takve greške“, kaže Olivera Krupež, predsednica ovog društva.\n„Istina je, godinama već postoji tendencija da pravopis nije bitan. To je prvo demonstrirano na završnom ispitu, ali previše je da bude i na testovima za nadarene učenike. To da možemo da ignorišemo pravopis nikada nije bilo napisano zvanično, ali je to prećutno dozvoljavano ili čak podsticano.“\nNe znaju sva slova\n„Trebalo bi da nas zabrine i primer deteta koje je na takmičenju, u imenu Đure Jakšića napisalo malo „đ“, samo uvećano u odnosu na ostala slova. Očigledno nije znalo kako u azbuci izgleda veliko slovo „đ“. A reč je o deci koja su iznad proseka na časovima srpskog jezika i književnosti. Zato su i izabrana za takmičenje“, govori nastavnica srpskog jezika.\n(I. Mićević / Večernje novosti)


Produžene su i vazduhoplovne direktive kojima se zahteva sedmodnevni karantin avionskih putnika iz inostranstva i ograničenje međunarodnih letova, javlja grčka agencija ANA.\nCela EU u crvenoj zoni, samo GRČKA U ZELENOJ\nSvi putnici koji budu ušli u Grčku do 8. februara u ponoć, iz bilo koje strane države, uključujući države članice Evropske unije, moraju da imaju PCR test ne stariji od 72 sata i podležu obaveznom zadržavanju u svom domu ili na privremenom boravku koji su prijavili u svom obrascu za lociranje putnika (PLF) sedam dana, osim ako njihov boravak u Grčkoj nije kraći.\nU tom slučaju privremeno ograničenje važi do trenutka njihovog odlaska.\nTakođe, strani putnici mogu biti podvrgnuti brzom testu po dolasku, na osnovu postupka predviđenog PLF-om. Ako putnik dobije pozitivan test, obavezni period karantina se produžava na 14 dana.


Alfa Romeo Giulia osvojila titulu najboljeg automobila u kategoriji uvoznih vozila srednje klase\nU Nemačkoj, model Giulia je zauzeo prvo mesto u kategoriji uvoznih vozila srednje klase prema glasovima čitalaca magazina “auto motor und sport”\n15. Feb 0\nAlfa Romeo Giulia osvojila je još jednu prestižnu nagradu nakon što je taj model proglašen za najbolji automobil 2021. godine u izboru časopisa „auto motor und sport”. Čitatelji su izglasali italijansku sportsku limuzinu za pobednika u kategoriji uvoznog vozila srednje klase, i to četvrti put u poslednjih pet godina. Sa osvojenih 22 odsto glasova, Alfa Romeo Giulia je nadmašila 14 konkurenata, a Alfa Romeo Giulietta i Alfa Romeo Stelvio, drugi odnosno treći u svojim kategorijama, upotpunili su uspeh brenda Alfa Romeo u dodeli nagrada za najbolji automobil 2021. godine.\nViše od 101.000 čitaoca je učestvovalo u 45. izdanju takmičenja pod nazivom „Best Cars” koje organizuje automobilski magazin „auto, motor und sport”. Oni su mogli da biraju između 387 modela podeljenih u 11 kategorija, uključujući posebna priznanja za uvozna vozila. Ceremonija dodele nagrada je prvi put ikada održana virtuelno.


U Srbiji 5.700 novoobolelih od COVIDA-19, u albanskim sredinama na KiM 14 GracanicaOnline.Info\nU Srbiji 5.700 novoobolelih od COVIDA-19, u albanskim sredinama na KiM 14\n11. oktobra 2021. 1 min read\nJoš 51 osoba je preminula od posledica korona virusa u Srbiji u poslednja 24 časa, a od 19.360 testiranih uzoraka je registrovano 5.700 novih slučajeva zaraze, saopšteno je na sajtu Ministarstva zdravlja Srbije, covid19.rs.\nNa bolničkom lečenju se nalazi 6.597, a na respiratorima još 260 pacijenata. Od početka epidemije, u Srbiji je testirano 5.874.429 uzoraka, registrovano je 1.010.868 slučajeva infekcije, od kojih je preminulo 8.788 lica.\nDve osobe su preminule u albanskim sredinama na Kosovu od COVIDA -19 u poslednja 24 časa. Od 1.153 testirana uzorka je registrovano 14 novih slučajeva zaraze korona virusom, dok su 74 osobe izlečene, saopšteno je iz Ministarstva zdravlja Kosova. Trenutno je na Kosovu 1.095 aktivnih slučajeva zaraze.\nOd početka epidemije, u albanskim sredinama na Kosovu je testirano 1.228.597 uzorka, registrovano je 160.400 obolelih osoba, od kojih su preminule 2.972.\nPrevious U opštini Gračanica četiri nova slučaja korona virusa\nNext U srpskim sredinama na KiM 20 novih slučajeva korona virusa\n29. novembra 2021., 07:19


Brodvej mjuzikli takođe besplatni za gledanje na internetu - Muški magazin - trendovi, fitness, lifestyle, saveti, devojke... `\nZvanični sajt Brodveja izjavio je da će 7 dana davati besplatan pristup svima koji žele da na njemu gledaju čuvene i popularne mjuzikle. Sa ciljem da se pomogne ljudma koji ostaju kući u izolaciji i koji se bore protiv korone, Brodvej liga odlučila je da na nedelju dana obezbedi potpuno besplatan sadržaj. Oni koji budu želeli da posle 7 dana nastave da gledaju omiljene mjuzikle, da se na ovaj način zabavljaju i troše svoje kućno vreme, imaće mogućnost da dobiju nalog na sajtu BroadwayHD po ceni od$8.99.\nŠarlot Martin, predsednica Brodvej lige, izjavila je sledeće:\n„Naš glavni prioritet je bio i ostaće zdravlje i dobrobit pozorišnih gledalaca i hiljada ljudi koji svakodnevno rade u pozorišnoj industriji, uključujući glumce, muzičare, scenske igrače i mnoge druge predane profesionalce.\n„Brodvej ima moć da inspiriše, obogati i zabavi, a zajedno smo posvećeni tome da taj vitalni duh postane stvarnost. Jednom kada se naše pozornice ponovo zapale, pozdravićemo fanove nazad raširenih ruku kako bi oni mogli i dalje da doživljavaju radost, srce i dobru volju koju naše emisije tako strastveno izražavaju svake večeri. "\nbesplatno za gledanje\nPROČITAJTE SLEDEĆI TEKST: Domaće izdavačke kuće otvaraju onlajn platformu sa udžbenicima


Podela ogreva najugroženijim porodicama, u okviru akcije „Topli dinar“, koju sprovode PerSu marketi, počela je u petak, 1. novembra, i uveliko je u toku. Cilj je da ove porodice dočekaju spremno hladne dane koji nam predstoje.\nPerSu marketi su od svake vaše kupovine, obavljene u periodu od 1. do 31. oktobra, donirali po jedan dinar. Na taj način su uspeli da prikupe preko milion i po dinara za nabavku ogreva za stotinu najugroženijih porodica. Reč je o porodicama koje žive u 80 naseljenih mesta širom Vojvodine, a u kojima posluje ova kompanija.\nAkcija PerSu marketa „Topli dinar“ naišla je na veliku podršku kako potrošača, tako i poslovnih partnera. Ove godine akciju su podržale kompanije „Imlek“, „Pepsi“, „Štark“, „Moravka“, „Aleksandrija“ i „Victoria oil“. Celokupnoj organizaciji i ove godine veliku pomoć pružili su centri za socijalni rad iz svih opština, ukazujući na najugroženije mnogočlane porodice.\nPročitajte još: Besplatne kontrole zdravlja u četvrtak na više lokacija u gradu\n„Zahvaljujemo se svim potrošačima, ali i partnerima, koji su doprineli uspešnoj realizaciji humanitarne akcije „Topli dinar“ i pomogli da ove zime svima bude toplo“, poručuju iz PerSu marketa.\nTagovi"Ogrev" akcija PerSu marketi Topli Dinar


Berlin, najveći i glavni grad Nemačke, drugi po veličini grad Evropske unije posle Londona, od sedamdesetih godina prošlog veka pa do danas ne prestaje da biva centrom kulturne avangarde i grad posebne energije i šarma\nProšetajte pored Berlinskog zida i zakoračite na trenutak u prošlost. „Niko nema nameru da gradi zid“, rekao je Valter Ulbriht, lider istočno-nemačke vladajuće partije jedinstva 15. juna 1961. godine. Kasnije tog leta, malo posle ponoći, 13. avgusta, Berlinski zid je počeo da niče - tako tajno da istoričari i dalje ne mogu da se slože gde je prva cigla postavljena. Nemačka je ponovo ujedinjena 29 godina kasnije, a zid je postao simbol grada i izgubljene istorije.\nNastao na obalama reka Spreji i Hafel, danas poznatiji kao grad koji nikada ne spava, grad liberalnosti, umetnosti i minimalizma - Berlin ćete voleti bilo da ste ljubitelj muzeja, kolekcija klasične ili moderne umetnosti, istorije, mode, dizajna, dobrih restorana, šopinga ili provoda u nekom od brojnih klubova i diskoteka ... Osvojiće Vas dinamičan spoj klasičnog i ultra modernog kosmopolitskog duha.\nOstalo u kategoriji: « BEČ MADJARSKA »


- Dugo se sve ovo pripremalo, ali već sredinom sledeće godine, do kada je planiran završetak radova na izgradnji i opremanju, imaćemo novi trgovački centar, nove zaposlene i bolju privrednu sliku Novog Sada, što je za sve nas veoma značajno - rekao je Mirović.\nOn je istakao da su rezultati privrednog razvoja u Vojvodini veoma dobri, a da je to rezultat rada Pokrajinske vlade i lokalnih samouprava, koje su u proteklom periodu pokrenule velike projekte i investicije u kojima učestvuje i Uprava za kapitalna ulaganja finansirajući veliki broj najvažnijih projekata na teritoriji Vojvodine.\n- Zbog toga je povratak "Lesnine" veoma značajan, jer će se veliki deo ulaganja od ove investicije uliti u privredu naše zemlje, a iz toga ćemo moći da finansiramo druge projekte - kazao je on.\nIstičući zadovoljstvo dolaskom kompanije "Lesnina" u Novi Sad, gradonačelnik Miloš Vučević rekao je da to dobra vest za grad, jer će biti investirano 20 miliona evra i zaposleno najmanje 150 radnika.\nKompanija ''Lesnina'' ostvaruje promet od preko pet milijardi evra na godišnjem nivou i zapošljava oko 25.000 ljudi u 280 robnih kuća širom Evrope, a robna kuća u Novom Sadu će se prostirati na 20.000 kvadratnih metara.\n"Lesnina" je 2010. godine postala deo jedne od najvećih svetskih kompanija u prodaji nameštaja, austrijskog koncerna ''XXXLutz''.


Fondacija Novak Đoković prikupila $123.000 putem Prizeo lutrije - Novak Djokovic Foundation\nVesti\tPress Fondacija Novak Đoković prikupila...\nFondacija Novak Đoković prikupila $123.000 putem Prizeo lutrije\nby NDFAdmin, Objavljeno 28. сеп 2018.\nTokom nedavno održane lutrije, koju je organizovala Fondacija Novak Đoković u partnerstvu sa Prizeom, prikupljeno je više od $123.000, a sva prikupljena sredstva biće usmerena za unapređenje ranog obrazovanja i razvoja dece u Srbiji.\nViše od 3,200 kandidata nadmetalo se za šansu, kakva se pruža jednom u životu, da zaigraju tenis sa Novakom Đokovićem, jednim od najboljih tenisera svih vremena, a za srećnog pobednika izabran je Dave Wills iz White Lake-a u Mičigenu.\nKao deo nagrade, Dave je dobio priliku:\nda se upozna sa Novakom i da sa njim zaigra tenis,\ndve ulaznice za sva događanja tokom trajanja Laver Cup-a 2018, koji je održan prošle sedmice u Čikagu,\nsportsku opremu sa Novakovim potpisom, i\npovratnu avionsku kartu I hotelski smeštaj za njega I još jednu osobu koju odabere da povede sa sobom.\nNadmetanje, koje je, u trajanju od mesec dana, organizovano u partnerstvu sa Prizeo-m, privuklo je obožavaoce iz celog sveta da doniraju sredstva za Fondaciju, kako bi osvojili priliku da prožive ovo nezaboravno iskustvo. Sva prikupljena sredstva biće iskorišćena za podršku terenskih aktivnosti Fondacije u Srbiji.\nFondacija Novak Đoković, osnovana 2007.godine, zalaže se i investira u rano obrazovanje I razvoj, I to pre svega u Srbiji, zemlji u kojoj samo jedno od dvoje dece ima pristup predškolskom obrazovanju.\nVeć duže od decenije, Fondacija neumorno radi na ostvarivanju dugoročnog cilja da se do 2030. godine omogući pristup predškolskom obrazovanju za 90% dece, što se poklapa sa rokom postavljenim u Ciljevima održivog razvoja Organizacije ujedinjenih nacija. Do danas je Fondacija, u nastojanju da ostvari svoj cilj, omogućila pristup svojim programima za 20.000 ljudi, organizovala dodatne obuke za 1.600 vaspitača, podržala 1.000 porodica I rekonstruisala ili prenamenila 40 predškolskih ustanova.\n‘’Putovanje u Čikago I prisustvovanje Laver Cup-u bilo je samo po sebi neverovatno, ali je to što sam dobio I priliku da upoznam Novaka, pa čak I da treniram sa njime, bilo ono što nikada neću zaboraviti. Novak je definicija šampiona, kako na teniskom terenu, tako I izvan njega!’’ – rekao je Dave Wills, pobednik Prizeo lutrije.\nMarija Ristić, globalni menadžer za komunikacije u Fondaciji Novak Đoković je izjavila:\nOvom lutrijom smo postigli ogroman uspeh, a raduje nas i što smo Dave-u omogućili da doživi iskustvo kakvo se doživljava jednom u životu – da uživa u tri dana tenisa svetske klase, da izađe na teren i zaigra tenis sa Novakom, jednim od velikana sporta.\nZahvaljujemo svima onima koji su učestvovali u ovom nadmetanju i radujemo se tome što ćemo prikupljeni novac direktno investirati u inicijative usmerene na unapređenje ranog razvoja, kako bismo ostvarili svoj dugoročni cilj da, do 2030. godine, 90% dece u Srbiji ima pristup predškolskom obrazovanju.\nTokom protekle decenije smo preduzimali velike, odlučne korake, a uz podršku donatora kao što je ova, verujemo da u sledećih 12 godina možemo postići čak i više.


Opozicija odustala od predsednika Skupštine, traže da formiraju Vladu Kosova\nLideri postizborne opozicione koalicije na Kosovu odlučili su u petak da odustanu od mesta predsednika Skupštine. To je potvrdio lider Inicijative za Kosovo, Fatmir Ljimaj, nakon zajedničkog sastanka, ali za to postoji i uslov, da oni formiraju vladu.\n“Mi smo, kao blok, spremni da odustanemo od pozicije predsednika Skupštine, prava koje je Ustavni sud dao Demokratskoj partiji Kosova, ukoliko predsednica Jahjaga ispuni naš zahtev koji smo joj poslali, da se parlamentarnoj većini da pravo da rukovodi zemljom”, izjavio je Limaj nakon sastanka koalicije.\nOpozicioni blok kojeg čine Demokratski savez Kosova, Alijansa za budućnost Kosova, Inicijativa i pokret Samoopredeljenje, doneo je takvu odluku u nemogućnosti da ospori presudu Ustavnog suda na osnovu koje mesto predsednika Skupštine pripada pobedničkoj partiji, u ovom slučaju Demokratskoj partiji Kosova, Hashima Thacija.\nOvakvom odlukom postizborni blok je otvorio put konstituisanju institucija, koje traje već pet meseci.\nKandidat ove koalicije za predsednika Skupštine bio je lider Demokratskog saveza Kosova, Isa Mustafa.\nPovlačenje opozicije uticaće i na njihov unutrašnji sporazum, a na osnovu kojeg mesto predsednika Skupštine pripada Demokratskom savezu Kosova, a premijersko mesto Alijansi za budućnost Kosova, Ramusha Haradinaja.\nHashim Thaci, lider Demokratske partije Kosova i dosadašnji premijer Kosova kaže da, nakon odluke opozicije postoje dve opcije, zajednički sastanak sa predsednicom Atifetom Jahjaga, ili vanredni izbori.\n„Nema vremena više za političko amaterske eksperimente, već je sada trenutak da materijalizujemo izraženu volju građana na slobodnim izborima. Sada su dve opcije koje se trebaju shvatiti ozbiljno. Prva opcija, i najbolja, je da sednemo zajedno, kao što je tražila predsednica Kosova i da pronađemo što bolje rešenje za našu zemlju, jer su građani umorni od čekanja. Druga opcija je da ponovo sednemo i odredimo datum novih vanrednih izbora“, napisao je Thaci na Facebooku.\nOn dodaje da poslednja politička dešavanja govore da „smo u završnoj fazi prevazilaženja političkog grča koji je proizvoljan zbog brzog i protivustavnog delovanja opozicionog bloka“.\nThaci je dodao da delimična i improvizovana rešenja neće biti, zato što građani Kosova žele „legitimnu, efikasnu i stabilnu vladu“.\n„Potvrđujem da će sve buduće delovanje PDK-a, kao pobedničke partije, biti u skladu sa zakonom, Ustavom i voljom građana Kosova“.\nPredstavnici civilnog društva su putem saopštenja izrazili zabrinutost zbog, kako su naveli, "produbljivanja političke krize u zemlji, kao posledice tvrdoglavosti političkih elita i nesposobnosti da prevaziđu lične interese".\nOni navode da su rezultati izbora ugroženi političkom krizom koja je onemogućila formiranje novih institucija. Civilno društvo poziva lidere da ostave po strani lične interese i da u korist interesa zemlje što pre sednu i razgovaraju o načinu konkretnog delovanja na deblokadi situacije i formiranju institucija zemlje.


"Original magazin" je projekat Fondacije Novak Đoković, nastao sa željom da osnaži hrabre, kreativne i jake pojedince, podrži smele preduzetnike i inovatore i promoviše pozitivne primere među nama. Ovog petka, čitaoce „Blica“ na poklon očekuje po primerak ovog magazina.\n„Original“ je magazin namenjen onima koji su mladi duhom, koji žele da se svakodnevno usavršavaju, informišu i upoznaju svet oko sebe, koji uvek traže izazove i inspiraciju kako bi kroz prizmu učenja i kritičnog mišljenja bili najbolja verzija sebe.\nZa „Original“ su u prethodnim godinama ekskluzivno govorili Leonardo Dikaprio, Ana Vintur, Margo Robi, Kristijan Bejl, Met Dejmon...\nNe propustite priliku da danas, 20. decembra, uz „Blic“ na poklon dobijete i ovaj jedinstveni magazin!\nČitajte „Blic“ i „Original magazin“!


Apel građanima povodom rasta broja zaraženih\nPredsednica Vlade Republike Srbije Ana Brnabić izjavila je večeras da su se građani opustili, što može da se vidi po broju zaraženih koronavirusom, navodeći da naša zemlja nastavlja sa vakcinacijom i da je prva po broju revakcinisanih.\nBrnabić je u izjavi za Televiziju Pink apelovala na građane da se potrude i da zajedno pružimo poslednji napor ka tome da budemo bezbedni, ističući da su mere za vikend zaoštrene kao podsetnik da treba da se uozbiljimo.\nOna je navela da sada imamo približno 510.000 revakcinisanih građana, da imamo više od 1,4 miliona vakcinacija i da stalno dobijamo nova cepiva.\nBrnabić je najavila da će Srbija u ponedeljak dobiti još približno 58.000 vakcina kompanije „Fajzer, dok će 5. marta u zemlju stići 500.000 kineskih vakcina.\nPremijerka je podsetila na to da je Srbija povećala i plate u penzije u januaru, a plate će rasti i u toku godine i biće iznad 600 evra do kraja godine, uz ocenu da smo na dobrom putu da dostignemo planiranih 900 evra 2025. godine.\nOna je navela i da je industrijska proizvodnja u 2020. bila bolja u poređenju sa 2019, kao i da je registrovana zaposlenost skočila u odnosu na prethodnu godinu.\nPrema njenim rečima, uloženo je osam milijardi evra u pomoć i podršku našoj privredi i građanima.\nBrnabić je ukazala na to da je borba protiv koronavirusa izuzetno skupa, i napomenula da su povećane plate medicinskim radnicima za 15 odsto, a dodeljene su i brojne nagrade.\nIstovremeno, ona je istakla da je za Srbe na Kosovu i Metohiji veoma važno da vide da je Srbija tu za svoje građane, da im izlazi u susret i da želi da im pomogne.\nPremijerka se osvrnula na najavu predsednika Republike Aleksandra Vučića, koji je danas poručio da će posebnu finansijsku pomoć dobiti građani koji žive na Kosovu i Metohiji – nezaposleni po 200 evra, a zaposleni i svako dete po 100 evra.\nOna je, komentarišući pomoć koja stiže za Kosovo i Metohiju, prenela da je predsednik imao uspešan sastanak sa političkim i institucionalnim predstavnicima Srba, navodeći da je veoma važan njihov opstanak na Kosmetu jer je to garant srpske države i prisutnosti na tim prostorima.\nDržava Srbija daje sve od sebe, naglasila je Brnabić i ocenila da je ovo dobar signal za Srbe da će se posebna pažnja posvetiti njihovoj stabilnosti i sigurnosti.\nPrema njenim rečima, ovaj finansijski poklon Srbima na Koosovu i Metohiji je pre svega zahvalnost za to što su oni tamo i što žive u nimalo lakim okolnostima.\nPomenuta pomoć je, kako je objasnila, zapravo nastavak pomaganja Srbima na Kosovu i Metohiji u borbi protiv pandamije jer je ranije u Kosovskoj Mitrovici otvorena namodernija PCR laboratorija, a na Kosmet su slani lekovi i vakcine.\nTakođe, danas je najavljeno da će biti realizovan projekat obnove KBC Kosovska Mitrovica, da će se graditi novi KBC Gračanica, kao i magistralni put od Jarinja do Kosovske Mitrovice, i nova zgrada Univerziteta u Kosovskoj Mitrovici.


Instagram Stories stižu na web - za mobilne i desktop uređaje\nImajući u vidu da je Instagram u vlasništvu Facebooka, jasno je da kompanija Marka Zuckerbera „postiže još jedan gol“ u utakmici sa večitim rivalom Snapchatom. Novi potez Instagrama pod dirigentskom palicom kompanije koja broji preko milijardu aktivnih korisnika svakog dana, da se jednodnevne priče plasiraju i na web – samo bi moglo da doprinese proširenju korisničke baze Instagrama u narednom periodu.\nNaime, Instagram Stories za web postepeno stiže na desktop i mobilne uređaje, a korisnici će biti u mogućnosti da prate dnevne kreacije objavljene od strane ljudi ili organizacija koje prate, piše Wersm. Ono što je ipak najveća prednost, jeste to što su iz Instagrama odlučili da korisnicima omoguće objavljivanje priča direktno putem weba – međutim za sada nije poznato kako bi ovo rešenje tačno moglo da izgleda i funkcioniše.\nVeliki benefit i za oglašivače\nPodsećanja radi, Instagram Stories je od svog osnivanja zabeležio izuzetne rezultate, dostigavši respektabilnih 250 miliona korisnika na dnevnom nivou. Štaviše, iz kompanije veruju da će web verzija biti pozitivno prihvaćena od strane velikog broja korisnika van granica Sjedinjenih Američkih Država, što će se pre svega pozitivno odraziti na prihode ove društvene mreže od oglašavanja.\nPomenutim novinama obradovaće se i oglašivači prisutni na pomenutoj društvenoj mreži, s obzirom na to da pojedina istraživanja pokazuju kako oglašivači koji podele svoje 24-časovne priče imaju znatno veće šanse da započnu konverzaciju sa potencijalnim potrošačima. Dnevne priče Instagrama za web postepeno će dolaziti na računare i mobilne telefone korisnika, te se očekuje da u narednim nedeljama budu dostupne za sve korisnike širom sveta.


Kuporodaja nekretnina, međutim, potpuno je neravnomerno raspoređena, a povezana je sa ekonomskim statusom teritorija. U razvijenim regionima zemlje naprednije je i tržište nepokretnosti - čak 41 odsto svih stanova je kupljeno u prestonici, dok u 11 opština nije obavljena nijedna kupoprodaja. Rekorder je Dimitrovgrad u kome nije prodat nijedan stan od drugog kvartala 2019. godine.\nPrema statistici Republičkog geodetskog zavoda, za prvih šest meseci javni beležnici i osnovni sudovi su dostavili 89.463 ugovora koji se odnose na promet svih nepokretnosti, od čega je četvrtina za 17 beogradskih opština. Od 26.552 stana koji su prodati u tom periodu gotovo svaki drugi je u Beogradu. U isto vreme, pojedini krajevi Srbije potpuno su "mrtvi".\nOsim Dimitrovgrada, na spisku opština sa nula kupoprodaja su i Babušnica, Žabari, Žitorađa, Knić, LJubovija, Mali Iđoš, Naselje Palilula u Nišu, Rekovac, Trgovište i Ćićevac. U još 14 mesta za pola godine zabeležena je po jedna kupoprodaja stanova - u Gadžinom Hanu, Golupcu, Doljevcu, Beloj Palanci, Blacu, Bojniku, Bosilegradu, Vladimircima, Žagubici, Koceljevi, Lapovu, Osečini, Ražnju i Svrljigu.\n- Od opština čiji je stepen razvijenosti ispod 50 odsto republičkog proseka, najveće promete nepokretnosti su imali Tutin - 439, Bujanovac - 258 i Preševo - 202 miliona evra.\nIzuzev prestonice gde su od januara do kraja juna prodata 10.973 stana, tržište nekretnina raste i u Novom Sadu sa 4.347 kuporodaja, Nišu sa 1.128 i Kragujevcu sa 834 prodatih stanova. Među gradovima u kojima je tržište nekretnina veoma aktivno je i Subotica, u kojoj je prodato 620 stanova. Slede Pančevo sa 420 prodatih stanova, Kruševac sa 388 i Kraljevo u kojem je nove vlasnike dobilo 296 nekretnina.\nPrema mapi Republičkog zavoda za statistiku na kojoj su prikazani delovi Srbije sa najvećom prodajom nekretnina, najveći deo Srbije "obojen" je belom bojom, koja označava da je za pola godine prodato manje od tri stana.\nProsečna cena kvadrata novogradnje, do kraja juna, iznosila je 179.852 dinara, ili oko 1.500 evra. Najjeftiniji kvadrat je 53.382 dinara ili oko 450 evra u Bujanovcu, a najskuplji 373.406 dinara, ili oko 3.000 evra u beogradskoj opštini Savski venac. Po visokim cenama izdvojile su se i Čajetina, Novi Sad, Vrnjačka Banja, niška opština Medijana, Pančevo, Kragujevac, Zrenjanin i Užice.\nProsečna površina prodatih novoizgrađenih stanova je 56 kvadrata. Najprostraniji stanovi su kupljeni u Sjenici - 87 kvadrata, a najmanji u Sokobanji - 33 kvadrata, pa je pretpostavka da se radi o apartmanima namenjenim turizmu.\nU VOJVODINI TRAŽENA SKLADIŠTA\nOSIM stanova, Grad Beograd je imao najveće učešće i u vrednosti prometovanih poslovnih objekata, poslovnih prostora, garažnih prostora i građevinskog zemljišta. Region Vojvodine imao je najveće učešće u novčanoj sumi prometovanih industrijskih objekata i skladišta sa čak 70 odsto prometa u Srbiji.\nOPŠTINE sa najvećim obimom potrošenog novca na nepokretnosti su: Novi Sad sa 327 miliona evra, Savski venac - 291, Novi Beograd - 227, Voždovac - 152, Zemun - 139, Zvezdara - 135, Vračar - 119, Palilula - 100, Stari grad - 100, Čajetina - 74, Čukarica - 70, Subotica - 63, Medijana (Niš) - 56, Kragujevac - 42, Raška - 41, a beogradska opština Rakovica - 40 miliona evra.


Krivična prijava zbog pretnji Vučiću - Sputnjik Srbija\nKrivična prijava zbog pretnji Vučiću\n00:15 27.03.2015 (osveženo 16:19 05.10.2015) Preuzmite kraći link\nAustrijska policija saslušala Gorana Kerkeza i protiv njega podnela krivičnu prijavu zbog opasne pretnje premijeru Srbije Aleksandru Vučiću.\nGoran Kerkez je vlasnik profila na Fejsbuku, sa kog je prećeno predsedniku Vlade Srbije.\nOn je saslušan juče, a izveštaj je prosleđen austrijskom tužilaštvu, kažu u Službi za zaštitu ustavnosti (LV) pokrajine Salcburg, u kojoj Kerkez živi, saznaje Radio-televizija Srbije.\nKerkez, rodom iz Banjaluke, sinoć je na svom Fejsbuk profilu napisao da ga je saslušala austrijska policija.\n„Beograd je intervenisao odmah posle mog poslednjeg vređanja (Aleksandra) Vučića i (Nebojše) Stefanovića, u roku od sat vremena. Već sam davao izjavu policiji. Objasnio sam da sporni post nisam postavio na svoj profil, već na Počučin, sa namerom da ljudima skrenem pažnju da je žrtva srpske BIA, koja želi njegovo izručenje Srbiji“, napisao je Kerkez na svom profilu.\nNaveo je da ne zna da li će doći do suđenja protiv njega, ali da namerava da „osramoti“ premijera Vučića i austrijsko pravosuđe, tvrdeći da mu se u toj zemlji krše osnovna ljudska prava.\nDodao je i da mu policija nije dala kopiju izjave koju je dao, iako je na to imao pravo.\nKerkez se na svom profilu „hvali“ da je navodno oborio vladu Alfreda Guzenbauera, protiv kojeg je navodno podneo krivične prijave u vezi sa nekim aferama. Kerkez se u prošlosti u više navrata obraćao medijima sa navodnim informacijama o aferama na Balkanu i u Austriji.\npretnje, Vučić, prijave, Aleksandar Vučić, Srbija


Pentagon: Zaraženi USB flash drive krivac za sajber-napad 2008. godine\nVesti, 27.08.2010, 00:23 AM\nNajozbiljniji upad u kompjuterski sistem američkih vojnih snaga koji se dogodio u jesen 2008. godine otpočeo je ubacivanjem USB Flash drajva sa malicioznim programom u laptop koji se nalazio u američkoj vojnoj bazi na Bliskom Istoku. U članku kojeg u svom septembarskom izdanju objavljuje magazin Foreign Affair pomoćnik sekretara odbrane SAD William Lynn tvrdi da iza napada stoji strana obaveštajna služba, ne precizirajući pri tom o kojoj zemlji je reč.\nMaliciozni program, dospevši u sistem centralne komande američke vojske, širio se neopažen na poverljive i druge kompjutere u mreži formirajući neku vrstu digitalnog uporišta, sa kojeg su podaci mogli biti prebacivani na servere pod stranom kontrolom. Reč je o kompjuterskom crvu označenom kao Agent.btz, varijanti drugog malicioznog programa nazvanog SillyFDC čija je funkcija pretraživanje određenih podataka unutar zaraženog sistema. Dodatno, ovaj crv ima i backdoor funkciju jer otvara vrata za komunikaciju sa udaljenim komandnim i kontrolnim centrima.\nRealizovao se najgori scenario od kojeg strahuju administratori mreže američke vojske - u ruke nepoznatog neprijatelja dospevaju operativni planovi američke vojske zahvaljujući malicioznom programu koji funkcioniše neprimećeno.\nLynn nije precizirao da li su prilikom ovog napada ukradeni neki podaci i o kakvim podacima je reč. Ipak, s obzirom da je napad označio kao najznačajniji sajber napad na sistem američke odbrane, ima prostora za verovanje da je neka šteta ipak načinjena.\nOvaj napad je bio poziv za buđenje kada je reč o strategiji sajber-bezbednosti američkog odbrambenog sistema. Usledio je odgovor Pentagona - operacija “Buckshot Yankee” čiji je cilj bio čišćenje zaraženih sistema ali i uvođenje mera kojima bi se ovakvi slučajevi u budućnosti sprečili. Bilo je potrebno 14 meseci da se zaustavi širenje crva i očisti zaraženi sistem. Direktna posledica ovog napada je i nagla zabrana upotrebe prenosivih USB uređaja u vojsci. U vreme kada je zabrana usledila, zvaničnici je nisu povezivali sa ovim napadom, već su navodili nekoliko drugih razloga.\nS obzirom da je Symantec označio SillyFDC kao maliciozni program niskog rizika, jasno je da nije reč o njegovoj stvarnoj moći i o šteti koju je pričinio već, kako je za Wired rekao jedan od službenika uključenih u operaciju “Buckshot Yankee”, o tome “kako se brzo širio i kako je teško bilo odgovoriti na tu pretnju.”\n“Ovog trenutka, više od 100 stranih obaveštajnih službi pokušava da upadne u sistem koji pruža tehničku podršku vojnim operacijama američkih snaga,” kaže Lynn. To je razlog zbog čega se ovaj sistem skenira nekoliko hiljada puta u toku jednog dana.


01.02.2019 u 21:23\nBERLIN – Najbolja srpska atletičarka Ivana Španović zauzela je danas treće mesto u skoku u dalj na mitingu ISTAF u Berlinu. Španovićeva, koja je prvi put nastupila od povrede prošlog avgusta pred finale Evropskog prvenstva upravo u Berlinu, na startu zimske sezone ostvarila je rezultat 6,65 metara. Pobednica je bila domaća takmičarka Malaika Mihaibo sa 6,99 metara, a druga je bila Ukrajinka Marina Bek-Romančuk sa 6,73, preneo je Tanjug.\n01.11.2018 u 11:40\nNajbolja srpska atletičarka Ivana Španović uspešno je zalečila povredu ahilove tetive desne noge i dobila je zeleno svetlo za povratak na stazu. Španovićeva se povredila tokom kvalifikacija skoka u dalj na Evropskom prvenstvu u Berlinu, usled koje je bila sprečena da brani titulu evropske šampionke iz Amsterdama 2016. godine. Sam proces oporavka trajao je dva meseca, a Španovićeva je nedavno dobila zeleno svetlo svog medicinskog tima na čelu sa doktorom Jovanom Đurovićem za povratak na stazu, prenosi Beta. „S nestrpljenjem sam čekala povratak na stazu, ali moram da priznam da nije lako vratiti se posle dvomesečne pauze. Krenuli smo s laganim treninzima i za sada sve ide po planu. Spremna sam za naporan rad i radujem se novim izazovima”, rekla je Španovićeva, a prenosi njen Pi-ar


Kladionice reagovale zbog Jokićevih strašnih partija /video/ - Sputnjik Srbija\nKladionice reagovale zbog Jokićevih strašnih partija /video/\n22:01 29.12.2020 (osveženo 22:05 29.12.2020) Preuzmite kraći link\nNikola Jokić, centar Denver Nagetsa, igra odlično na početku sezone i to hoće da iskoriste iskusni kladioničari time što uplaćuju novac na to da će biti MVP sezone 2020/2021.\nSrpski košarkaš u prva tri meča prosečno beleži tripl-dabl, igra na nivou iz plej-ofa i trenutno je jedan od najboljih igrača u NBA.\nU prvom meču Jokić je ostvario učinak od 29 poena, 15 skokova i 14 asistencija, u drugom je imao 24/9/10, dok je u trećem došao do rekorda po broju uspešnih dodavanja za centra.\nCentar Denver Nagetsa predvodio je ekipu do pobede nad Hjustonom, a meč je završio sa 19 poena, 12 skokova i 18 asistencija.\nKroz tri meča srpski košarkaš prosečno beleži 24 poena, 12 skokova, 14 asistencija, 1,3 ukradene lopte i jednu blokadu.\nElem, pre starta takmičarske godine najveće šanse u trci za MVP-ija davane su Luki Dončiću, Janisu Adetokumbu, Stefu Kariju, Lebronu Džejmsu i ostalim zvezdama, a ime Nikole Jokića nalazilo se na jedanaestom mestu.\nKvota na srpskog košarkaša bila je 26, što znači da biste na uloženih 100 dinara mogli da dobijete 2.600.\nIpak, nakon furioznog starta centra Nagetsa kvota je krenula naglo da pada. Ljudi su masovno krenuli da uplaćuju novac na to da će Jokić biti MVP i bukmejkeri su morali da reaguju.\nPoznata američka kladionica „Draft Kings Sportsbuk“ oborila je kvotu na 19, te ako danas kod njih uplatite novac očekuje vas manja svota u odnosu na početak godine.\nKako Jokić igra ne bi nas čudilo da uskoro uđe u najuži krug kandidata za najkorisnijeg igrača gde se nalaze Dončić, Adetokumbo, Kari, Džejms, Dejvis, Harden, Lenard, Durent...\nNajmanja kvota trenutno je na slovenčakog reprezentativca – pet.\n► Jokić tripl-dablom presudio Hjustonu, Bogdan odličan u pobedi Atlante /video/


Predstavnici privremenih prištinskih vlasti krivicu za gužve na prelazu prebacuju na srpsku stranu. Kako navode, na Merdaru se za ulazak u centralnu Srbiju čeka između pet i šest sati u koloni dugoj i do 3,5 kilometara, dok se za ulazak na KiM čeka manje od sat vremena.\nNa prelazu Jarinje putnici koji idu ka centralnoj Srbiji čekaju i do dva sata, dok se na suprotnoj strani čeka do 40 minuta.\nKosovski ministar unutrašnjih poslova Ekrem Mustafa rekao je da su duge kolone na Merdaru posledica nepoštovanja Briselskog sporazuma od strane Beograda.\nKosovska policija donela je odluku o nepriznavanju srpskih pasoša prilikom ulaska građana na teritoriju Kosova i Metohije. Prema toj odluci zabrana ulaska se ne odnosi na osobe koje poseduju ličnu kartu i izvod za decu sa fotografijom.


Otkrivene nove masovne grobnice na području Srebrenice - 2004-06-04\nPredstavnici Komisije Republike Srpske za ispitivanje događaja u Srebrenici tokom proteklog rata potvrdili su danas da su otkrili postojanje 31 masovne grobnice koje su do sada bile nepoznate široj javnosti.\nKomisija za istraživanje događaja u i oko Srebrenice od 10. do 19. jula 1995.godine je završila najveći dio posla na terenu i trenutno privodi kraju aktivnosti na izradi Završnog izvještaja koji će početkom naredne sedmice biti upućen Vladi Repulike Srpske na razmatanje. Ujedno, ova Komisija je utvrdla postojanje novih masovnih grobnica na području Srebrenice, koje su do sada bile nepoznate široj javnosti. Potvrdio je ovo danas službenik Biroa za odnose s javnošću Republike Srpske, Zlatko Jurić.\n»Komisija je na osnovu podataka koji su prikupljeni od zvaničnih organa Republike Srpske i radom sa svjedocima na terenu došla do novih saznanja kako o događajima u i oko Srebrenice u ključnom periodu tako i o saznanjima o postojanju još 31 masovne grobnice do sada nepoznate široj javnosti.«\nO ovim podacima su informisani predstavnici Federalne Komisije za traženje nestalih lica, potvrdio je Jurić.\n»Predstavnici Komisije su, takođe, zajedno sa predstavnicima federalne Komisije izašli na teren i oni su obišli određene lokacije i zajedno sa tim predstavnicima su konstatovali da je potpuno novih osam grobnica za koje nisu dosad znali ni iz federalne Komisije. Dakle, od početka svoga rada Komisija za istraživanje događaja u i oko Srebrenice je otkrila 31 masovnu grobnicu-postojanje,odnosno,lokaciju.«\nDetalji o konkretnim lokacijama masovnih grobnica i ostale informacije o radu Komisije za Srebrenicu će biti saopšteni javnosti tek krajem naredne sedmice potvrđeno je iz Biroa za odnose s javnošću Republike Srske.


60.000 DINARA PRVOJ BEBI U 2019.GODINI: POHVALE ZA GRADONAČELNIKA PROKUPLJA - Prokuplje VESTI\nNaslovna strana » Aktuelnosti » 60.000 DINARA PRVOJ BEBI U 2019.GODINI: POHVALE ZA GRADONAČELNIKA PROKUPLJA\nGradonačelnik Prokuplja Aleksandar Simonović 2. januara posetio je porodilište Opšte bolnice „Dr Aleksa Savić“ i majci prvorođene bebe u 2019. godini, Violeti Milosavljević iz Prokuplja, uručio novčani poklon Grada Prokuplja u iznosu od 60.000 dinara.\nGradonačelnik Prokuplja u poseti porodilji, foto: Grad Prokuplje\nPrva beba je dečak, Đorđe, rođen 1. januara u 8 sati i 40 minuta, težak 3,5 kilograma i dugačak 53 centimetra.\nDo sada smo davali po 15.000 dinara za svako prvorođeno dete, ali smo rešili da tu meru proširimo i na drugo i treće dete, tako da ova sredstva očekuju i one majke koje se porode i drugi i treći put. Trudimo se da, koliko god smo u mogućnosti, olakšamo roditeljima, i da im i boravak dece u obdaništu učinimo jeftinijim. Za prvo dete, 80 odsto od ekonomske cene boravka u vrtiću plaća Grad Prokuplje, drugo dete ima 60 odsto popusta na onu cenu od 20 odsto koju plaćaju roditelji, a treće ima potpuno besplatan boravak u obdaništu, naglasio je gradonačelnik Prokuplja Aleksandar Simonović i poručio da su najmlađi sugrađani budućnost Prokuplja i da će grad „živeti“, samo ako se deca rađaju u što većem broju.\nIzvor: Grad Prokuplje, foto: Grad Prokuplje\nTagovi: Aleksandar SimonovićBebeGrad ProkupljeGradonačelnik ProkupljaGradonačelnik Prokuplja Aleksandar Simonovićnovorodjena bebaProkuplje\nMilutin Milošević iz Prokuplja pobedio na takmičenju u besedništvu u Nišu


Oteti srpski mornar telefonom se javio porodici\nod Tornado taj 2011-01-04, 05:31\nMornar iz Srbije kojeg su somalski pirati zarobili 30. oktobra prošle godine u Adenskom zalivu u Indijskom okeanu zajedno sa još 23 člana posade tankera „Polar“, oseća se dobro, javio se svojoj porodici, a još traju pregovori sa piratima o njihovom oslobađanju.\nU Ministarstvu spoljnih poslova Srbije ističu da su u stalnom kontaktu sa grčkom kompanijom „Paradise navigation SA“ koja je zaposlila mornara.\n- On je dobro, na bezbednom je i razgovarao je sa svojom porodicom. Pregovori i dalje traju i mi u što kraćem roku očekujemo njegovo oslobađanje - kažu za „Blic“ u Ministarstvu spoljnih poslova.\nOd agencije zadužene za informisanje mornara koji plove Indijskim okeanom, poslednjih dana stiže obaveštenje da pirati baš sa broda „Polar“ napadaju tankere i putničke brodove. Savet te agencije je da svako ko ugleda brod „Polar“ odmah obavesti Britansku agenciju za pomorske operacije.\nInače, tanker „Polar“, koji je plovio pod panamskom zastavom, napali su naoružani muškarci 30. oktobra ujutru, na oko 1.000 kilometara od obale Somalije. Brod je prevozio 72.825 tona nafte iz Sankt Peterburga u Singapur, kada su ga presrela dva motorna čamca sa naoružanim piratima. Mornar iz Srbije se sa još trojicom Crnogoraca ukrcao na brod u Luci Bar dve nedelje pre otmice.\nSa piratima, kako je to praksa bila do sada, pregovara i otkup plaća osiguravajuća kuća kod koje je osiguran oteti brod. Obično pirati dobiju sumu koju traže, ne diraju teret i posadu na brodu i ti pregovori traju do nedelju dana. Međutim, iz nepoznatih razloga, ovi pregovori su se odužili na više od dva meseca.\nKompanija „Hemosan rsd šip menadžment“, koja je i zaposlila mornara iz Srbije, ne želi da otkrije njegov identitet zbog bezbednosti. U kompaniji kažu da on ima iskustva na brodu i da je za sada sve u najboljem redu.Tanker „Polar“ je plovio pod panamskom zastavom


Dnevni horoskop za petak, 2. februar 2018. godine | Vestinet.rs\nPočetna ŽIVOT\tDnevni horoskop za petak, 2. februar 2018. godine\nDnevni horoskop za petak, 2. februar 2018. godine\nPročitajte šta zvezde imaju da vam poruče danas.\nDnevni horoskop za nedelju, 16. decembar 2018. godine\nDnevni horoskop za subotu, 15. decembar 2018. godine\nNEMA FLUIDA: Putin odlikuje Dačića i Nikolića a preskače Vučića…Zašto?\nŠvajcarski mediji tvrde: Đoković je operisan!\nLudilo se nastavlja: Objavljena LISTA ZAHTEVA Prištine Beogradu\nPogledajte zbog čega je ministar Stefanović hteo da da otkaz – VIDEO\nSamo jedna glupost BAHATE vlasti bila je dovoljna da zapalili fitilj i sada je GOTOVo!\nKlimatski fenomen: Kako je Vojvodina noćas postala srpski Sibir\nMinistar Stefanović: Spreman sam na ostavku zbog nemoći da zaštitim svoje kolege u Lučanima


Radio Slobodna Evropa: Šta se događa u Kontroli letenja Srbije i Crne Gore? - Aviatica\nRadio Slobodna Evropa: Šta se događa u Kontroli letenja Srbije i Crne Gore?\nRadio Slobodna Evropa analizira situaciju u kontroli letenja Srbije i Crne Gore nakon saopštenja Sindikata kontrolora.\nDatum / Date: 06.12.2019.\nAviatica prenosi u celosti tekst koji je objavila Radio Slobodna Evropa (RSE) na svom sajtu. Autor teksta je novinar RSE Ognjen Zorić. Originalan tekst je objavljen ovde.\nDirektorat za civilno vazduhoplovstvo Srbije pokrenuo je vanredni inspekcijski nadzor nad Kontrolom letenja Srbije i Crne Gore (SMATSA), rečeno je za Radio Slobodna Evropa (RSE) u Direktoratu.\nTo je učinjeno nakon saopštenja sindikata Kontrole letenja, u kome su izneli tvrdnje da se „u dužem vremenskom periodu ne poštuju standardne operativne procedure koje se odnose na stres kontrolora letenja“, što, kako su naveli, „može da ugrozi bezbednost vazdušnog prostora“.\nU sva tri grada Srbije u kojima su aerodromi – Beogradu, Nišu i Kraljevu, Direktorat će utvrđivati „usaglašenosti rada Kontrole letenja sa odredbama Pravilnika o radnom vremenu kontrolora letenja“, stoji u pisanoj izjavi Direktorata za civilno vazduhoplovstvo Srbije za RSE.\nZa probleme u ovoj zajedničkoj instituciji Srbije i Crne Gore, nadležnoj za brigu o vazdušnom prostoru, javnost je saznala kada je sindikat kontrolora letenja najavio mogućnost stupanja u štrajk, žaleći se na umor i stres zbog „nepoštovanja procedura“.\nTvrdnje sindikata da je zbog toga ugrožen vazdušni prostor, rukovodstvo Kontrola letenja Srbije i Crne Gore odbacilo je kao „zlonamerno uzbunjivanje javnosti“, ističući u saopštenju da je nebo nad Srbijom i Crnom Gorom – apsolutno bezbedno.\nU istom saopštenju je navedeno i da je poslodavac početak pregovora zakazao za četvrtak, 12. decembar, da su spremni da saslušaju argumente sindikata i da razgovaraju o svim otvorenim pitanjima.\nMiloš Nikolić, predsednik izvršnog odbora Sindikata kontrolora letenja, za RSE je potvrdio da će se ovom pozivu odazvati.\n„Mi smo uvek za razgovore“, rekao je Nikolić, dodavši međutim da menadžment u svom saopštenju „nije demantovao ništa od njihovih navoda“.\nNikolić dodaje i da su problemi koje su naveli „samo osnovni i lako rešivi“, a da će o onim najvažnijim tek pričati sa rukovodstvom.\nŠta traži sindikat?\nPredsednik sindikata Miloš Nikolić naglašava da stanje na koje su ukazali u saopštenju traje duže od decenije i da je sistem kontrole letenja „počeo da se urušava“, a to, kako dodaje, „ne sme da se dozvoli“.\nPosao kontrolora letenja je naime da brine o bezbednom odvijanju vazdušnog saobraćaja u prostoru njegove nadležnosti i Nikolić kaže da koncentracija mora stalno da bude visoka, jer im greške nisu dozvoljene.\n„Avioni lete brzinom između 700 i 800 kilometara na sat i u njima je 300 ljudi. Kontroloru leta ne sme da padne koncentracija, jer za 30 sekundi taj avion pređe sedam kilometara. Zbog toga je taj posao specifičan, jer je vreme za reagovanje kratko, a odluke koje se donose su jako kompleksne i koncentracija mora biti na maksimumu sve vreme, a za to je potreban odmor“, objašnjava Nikolić.\nNikolić kaže da se u poslednjih sedam, osam godina obim posla uvećao gotovo 100 odsto, odnosno da je broj letova na vrhuncu u sezoni udvostručen sa 1.600 na 3.200, a da im je „radna satnica ista i van sezone“, za čim ocenjuje da nema potrebe i da na taj način dolazi do premora“.\n„Pod sve većim smo stresom koji se nagomilava, kao i umor i to je dostiglo jedan maksimum. Ovo je poslednji trenutak kada bi trebalo da se reaguje kako bi se kontrolori letenja doveli u stanje u kome bi bili sposobni da iznesu narednu sezonu“, rekao je Nikolić, dodavši da kontrolori leta „iz sezone u sezonu, već 10 godina ulaze sve istrošeniji“.\n„Postoje stvari kojima možemo da utičemo na odmor i relaksaciju kontrolora letenja, pogotovu van sezone, kada postoje uslovi da se uvede jako bitna stvar, takozvani ’sleep day’ (dan za spavanje, dod. aut.), odnosno da, umesto da posle noćne smene imamo dan za spavanje i dan odmora, imamo dan spavanja i dva dana odmora kako bi trebalo. Da se svako moguće vreme kada nema toliko posla, kada sezona prođe i broj aviona je prilično manji, iskoristi kako bi kontrolori letenja i ostalo vazduhoplovno osoblje moglo da se regeneriše, da prosto povrate snagu i koncentraciju i dovoljno energije za narednu sezonu“, rekao je Nikolić.\nU saopštenju sindikata na čijem je čelu se ističe da su o navedenim problemima obaveštene i međunarodne institucije, kao i krovni Evropski sindikat radnika u transportu.\nŠta kaže menadžment SMATSA?\nOsim poziva za razgovore koji su uputili sindikatu, menadžment Kontrole letenja Srbije i Crne Gore je povodom iznetih tvrdnji saopštio je da se vazdušni saobraćaj u njihovoj nadležnosti odvija „bezbedno i neometano“.\nMenadžment takođe navodi da „velika većina članova sindikata“ nije upoznata sa saopštenjem Sindikata kontrole leta, kao i da se ne bi složila s iznetim tvrdnjama o bezbednosti vazdušnog saobraćaja i načinom uzbunjivanja javnosti.\nMenadžment je naveo i da je po sredi pokušaj uticaja sindikata na tok pregovora o novom kolektivnom ugovoru.\n„Radi objektivnog informisanja javnosti, dužni smo da istaknemo činjenicu da trenutni kolektivni ugovor sa kontrolorima letenja ističe 1. januara 2020. Menadžment SMATSA održao je dva sastanka sa Sindikatom kontrole letenja na kojima se otvoreno i u pozitivnom kontekstu pričalo o temama koje će biti predmet pregovaranja, kao i o svim otvorenim pitanjima u vezi sa statusom i standardom kontrolora letenja“, navodi SMATSA u saopštenju.\nNa navode menadžmenta o kolektivnim ugovorima, u sindikatu odgovaraju da su im pregovori o tome trenutno u drugom planu i da se, kako nam je rekao Miloš Nikolić „48 od preko 90 članova sadašnjeg kolektivnog ugovora ne poštuje“.\n„Nama trebaju konkretne akcije i konkretne radnje“, navodi Nikolić.\nBez zvaničnih reakcija iz Crne Gore\nIz Crne Gore do ovog trenutka nije bilo reakcija na dešavanja u ovoj zajedničkoj instituciji koja se bavi kontrolom leta na teritoriji dve zemlje.\nRSE se obratila Ministarstvu saobraćaja Crne Gore kao i Agenciji za civilno vazduhoplovstvo te zemlje, ali do zaključenja ovog teksta nismo dobili odgovor.\nTakođe, odgovori na pitanja RSE nisu stigli ni iz Ministarstava saobraćaja i rada Srbije.\nPodrška dela pilota iz Srbije\nU međuvremenu se oglasio Samostalni sindikat saobraćajnih pilota Srbije, koji je u saopštenju pozvao SMATSA i sve nadležne institucije da „omoguće da kontrolori letenja obavljaju svoj posao na kvalitetna i zakonom propisan način“.\nTaj sindikat je izrazio zabrinutost zbog navoda kontrolora letenja da „bezbednost vazdušnog saobraćaja u Srbiji i Crnoj Gori može da bude ugrožena jer imaju loše uslove rada“.\nSindikat pilota je od Direktorata civilnog vazduhoplovstva tražio da sprovede vanredni inspekcijski nadzor, a od Ministarstva rada da u SMATSA pošalje inspekciju.\nŠta kažu analitičari?\nDešavanja u kontroli letenja iznenadila su javnost, naročito zbog njihovog upozorenja o mogućoj „ugroženosti bezbednosti vazdušnog prostora Srbije i Crne Gore“.\nDragan Nikolić, urednik portala „Aviatika“ (Aviatica) specijalizovanog za aviosaobraćaj, za RSE kaže da je i sam iznenađen, ali ističe da ta situacija mora da se reši, i to brzo. On objašnjava da je pitanje bezbednosti vazdušnog prostora i vazdušnog saobraćaja prioritetno i da u ovom slučaju ne zavisi samo od Srbije već i od Crne Gore, kao i da je SMATSA integrisana u evropski sistem upravljanja vazdušnim saobraćajem kao član Evrokontrola (Eurocontrol).\n„SMATSA, koja je oblasna kontrola za Srbiju i Crnu Goru, prevazilazi granice naše zemlje, a finansira je, osim te dve zemlje i Evrokontrol, koji je krovna organizacija. Tako da, pretpostavljam da ako i postoje neki problemi, posebno ako su ti problemi takvi kao što se tvrdi u saopštenju, da bi Evrokontrol odavno morao da reaguje, ako to naše vlasti već nisu uradile, a verujem da su i naše vlasti upoznate sa tim problemima ako oni zaista postoje“, kaže Dragan Nikolić.\nOvaj analitičar napominje i da, ne ulazeći u istinitost iznetih tvrdnji, nije saglasan sa načinom na koji su saopštene javnosti.\n„Ne vidim razlog da se na ovaj način ide u javnost i da se javnost na ovaj način uznemirava, posebno zbog toga što je delatnost specifična i što običan svet ne zna zapravo kako funkcioniše jedan kontrolor letenja“, kaže Dragan Nikolić.\nKo kontroliše nebo u regionu?\nSMATSA doo, preduzeće je osnovano 2003. godine odlukom Skupštine Republike Srbije i Crne Gore i obavlja Kontrolu letenja u vazdušnom prostoru te dve zemlje. Nakon potpisivanja Sporazuma o saradnji u oblasti vazdušnog saobraćaja zaključenog u februaru 2012. godine, vlade dve zemlje su zaključile ugovor kojim je potvrđen kontinuitet pružanja usluga u vazdušnom prostoru.\nU Hrvatskoj je za kontrolu leta nadležna nacionalna Hrvatska kontrola vazdušne plovidbe (HKZP), dok je Bosna i Hercegovina od četvrtka 5. decembra, posle 27 godina, potpuno preuzela kontrolu nad svojim nebom. Do tada su prelete preko teritorije Bosne i Hercegovine iznad 10.000 metara kontrolisale Hrvatska, Srbija i Crna Gora.\nU Severnoj Makedoniji već deceniju avio saobraćajem upravlja nacionalna agencija M-NAV, dok nebo nad Kosovom kontroliše mađarska agencija Hungarokontrol.\nEurocontrolKontrola letenjaOgnjen ZorićRadio Slobodna EvropaRSESMATSA


Finski akcelerator Startup Sauna dolazi na Kraljevski Dvor - startit Finski akcelerator Startup Sauna dolazi na Kraljevski Dvor - startit\nFinski akcelerator Startup Sauna dolazi na Kraljevski Dvor\nU petak 4. aprila domaći startapi imaće priliku da se upoznaju sa još jednim evropskim akceleratorom, ovaj put u pitanju je Startup Sauna. Događaj će biti organizovan na Kraljevskom dvoru, a startapi će imati priliku da se predstave u standardnoj formi trominutnog piča, a zatim i da učestvuju i na 1 na 1 mentorskim sesijama.\nPored fidbeka i validacije poslovnog modela, najbolji startapi imaće mogućnost da budu selektovani za program ovog akceleratora, koji uključuje petonedeljni boravak u Helsinkiju i pristup jednom od najvećih startap događaja u Evropi – Slush, na kome je prošle godine učestvovalo 1200 startapa iz 70 zemalja, 300 investitora i 100 VC fondova.\nStartap Sauna organizuje programe dva puta godišnje, početkom maja i sredinom oktobra, a program je naročito fokusiran na business development, od nalaženja skalabilnog biznis modela do shvatanja tržišta i potreba korisnika. Ovaj akcelerator zainteresovan je pre svega za startape koji imaju mogućnost skaliranja na globalnom nivou i koji već imaju prototip. Naravno visoko motivisan tim se podrazumeva :-)\nAko vam Startap Sauna i ovaj događaj zvuče primamljivo, pripremite svoje pičeve i prijavite se na ovom linku, požurite jer prrijave traju do 31. marta.\nNAPISAO/la članak 24. marta, 2014.


Erdogan: Uskoro mandatar za sastav vlade\nNaslovnica NAJNOVIJE Svijet Erdogan: Uskoro mandatar za sastav vlade\nTurska – Predsjednik Turske Recep Tayyip Erdogan najavio je da će uskoro imenovati mandatara za sastav nove vlade Turske.\nErdogan je prisustvovao iftaru koji je Predsjednička palača u Ankari organizirala za više od 400 građana iz svih slojeva turskog društva, a tom prilikom je najavio da će uskoro imenovati mandatara za sastav nove vlade, javlja Anadolija.\nDodao je da će to biti lider partije koja je osvojila najveći broj glasova na parlamentarnim izborima održanim prošlog mjeseca.\nŠto prije formirati vlast\n“Imenovanjem mandatara i zvanično će početi proces formiranja nove vlade. Očekujem od svih lidera partija da se ponašaju odgovorno kako bi što prije formirali vlast”, kazao je Erdogan.\nVladajuća Partija pravde i razvoja, s liderom i aktuelnim premijerom Ahmetom Davutogluom, osvojila je 41 posto glasova na izborima i tako izvojevala 258 zastupničkih mjesta u Parlamentu Turske, što je za 18 mjesta manje od potrebnog broja za natpolovičnu većinu i samostalno formiranje vlasti.